title: Jimmy Dorsey

text: James "Jimmy" Dorsey (29. helmikuuta 1904 – 12. kesäkuuta 1957) oli yhdysvaltalainen jazzmuusikko. Hän oli Tommy Dorseyn veli.


title: Jimmy Dorsey

text: Dorsey syntyi Pennsylvaniassa. Hän aloitti hyvin nuorena trumpetinsoiton, mutta siirtyi alttosaksofoniin vuonna 1915 ja opetteli sitten klarinetilla tuplaamisen. Hän liittyi vuonna 1924 California Ramblers -yhtyeeseen ja vuonna 1930 Ted Lewisin yhtyeeseen, jonka kanssa hän kierteli Euroopassa.


title: Jimmy Dorsey

text: Palattuaan Yhdysvaltoihin Jimmy Dorsey teki yhteistyötä muun muassa Rudy Valleen kanssa. Vuonna 1939 hän perusti duon Helen O’Connellin kanssa. Hänellä on tähti Hollywood Walk of Famella.


title: Jimmy Dorsey

text: Dorsey kuoli keuhkosyöpään 53-vuotiaana.


title: Helen O’Connell

text: Helen O’Connell (23. toukokuuta 1920 – 9. syyskuuta 1993) oli yhdysvaltalainen laulaja.


title: Helen O’Connell

text: O’Connell syntyi Limassa, Ohiossa. Hän aloitti vuonna 1939 yhteistyön Jimmy Dorseyn kanssa; hänen tunnetuimmat äänitteensä, kuten ”Green Eyes”, ”Amapola” ja ”Tangerine”, ovat 1940-luvun alkuvuosilta.


title: Helen O’Connell

text: O’Connell tuli uransa aikana tunnetuksi myös televisiosta, ja hänellä oli yhteen aikaan oma show’nsa. Hän vetäytyi mentyään naimisiin vuonna 1943, mutta käynnisti uransa jälleen 1950-luvulla. Hän oli mukana juontamassa Miss USA ja Miss Universe -kilpailuja vuosina 1972–1980.


title: Helen O’Connell

text: O’Connell oli naimisissa kaikkiaan neljästi – viimeinen puoliso oli muusikko Frank De Vol. O’Connell kärsi C-hepatiitista, joka aiheutti maksasyövän ja hänen kuolemansa San Diegossa 73-vuotiaana.


title: Johan Boskamp

text: Jan "Johan" Boskamp (s. 21. lokakuuta 1948 Rotterdam, Alankomaat) on hollantilainen jalkapallovalmentaja ja entinen keskikenttäpelaaja.


title: Johan Boskamp

text: Boskamp pelasi urallaan Alankomaiden ja Belgian sarjoissa. Suurin saavutus seurajoukkueuralla oli Belgian mestaruuden voittaminen 1975 ja valinta Belgian liigan parhaaksi pelaajaksi samalla kaudella. Maajoukkueessa Boskamp pelasi kaksi ottelua ja oli mukana MM-kisoissa 1978 tullen vaihdosta kentälle ottelussa Skotlantia vastaan.


title: Johan Boskamp

text: Seurat pelaajanaMeriitit pelaajanaPelaajauransa jälkeen valmentajaksi ryhtynyt Boskampin ura on ollut värikäs. Vuoden 1984 jälkeen hän on valmentanut Belgian ohella Georgiassa, Arabiemiraateissa, Kuwaitissa ja Englannissa. Suurimmat menestyksen vuodet ajoittuvat RSC Anderlechtiin 1993–1997. Marraskuusta 2007 hän siirtyi belgialaisen FCV Dender EH:n päävalmentajaksi. Hän erosi tehtävistään toukokuussa 2009.


title: Johan Boskamp

text: Kesäkuussa 2009 Boskamp siirtyi Belgian kakkosdivisioonassa pelaavan KSK Beverenin peräsimeen. Hän sai kuitenkin potkut jo joulukuussa 2009.


title: Johan Boskamp

text: Seurat valmentajanaMeriitit valmentajana


title: Cynthia Macdonald

text: Cynthia Macdonald (o.s. Lee; 2. helmikuuta 1928 New York – 3. elokuuta 2015 Logan, Utah) oli yhdysvaltalainen runoilija.


title: Cynthia Macdonald

text: Macdonald opiskeli Bennington Collegessa ja Sarah Lawrence Collegessa. Hän opetti Sarah Lawrence Collegen lisäksi Johns Hopkinsin yliopistossa ja toimi Houstonin yliopiston professorina.


title: Cynthia Macdonald

text: Macdonald meni vuonna 1954 naimisiin E. C. Macdonaldin kanssa, ja hänelle syntyi tytär Jennifer vuonna 1956. Hänen ensimmäinen kokoelmansa "Amputations" oli vuodelta 1972. Hänelle myönnettiin O. B. Hardison, Jr:n runopalkinto vuonna 1992.


title: Angus Macfadyen

text: Angus Macfadyen (s. 21. lokakuuta 1963 Glasgow, Skotlanti) on skottilainen näyttelijä. Hänen tunnetuimmat elokuvansa ovat "Braveheart – taipumaton" (1995) ja "Saw III" (2006). Macfadyen on myös näytellyt Allan Pinkertonia kanadalaisessa televisiosarjassa "Pinkertonin etsivätoimisto". Lisäksi hän vieraillut yhdysvaltalaisissa televisiosarjoissa "Californication" ja "Criminal Minds".


title: Angus Macfadyen

text: Macfadyenin isä oli lääkäri, joka teki kansainvälisiä töitä Maailman terveysjärjestölle. Macfadyen opiskeli Edinburghin yliopistossa ja Lontoon Central School of Speech and Dramassa.


title: Angus Macfadyen

text: Macfadyen seurusteli Catherine Zeta-Jonesin kanssa, ja pari oli aiemmin kihloissa.


title: Mack 10

text: David Rolison eli Mack 10 (s. 9. elokuuta 1971) on yhdysvaltalainen gangsta rap -artisti. Hän syntyi Inglewoodissa, Kaliforniassa. Hänellä on sekä afroamerikkalaista että meksikolaista taustaa.


title: Mack 10

text: Mack 10 kuului Westside Connection -trioon ja osallistui Ice Cuben ja Cypress Hillin välisiin julkisiin erimielisyyksiin. Hän on myös useilla sooloalbumeillaan menestynyt Hoo-Bangin' Records -levy-yhtiön perustaja. Hän kuuluu myös Bloods -katujengin settiin Queen Street Bloods.


title: Mack 10

text: Mack 10 meni vuonna 2000 naimisiin Tionne "T-Boz" Watkinsin kanssa. Parin tytär Chase Rolison syntyi saman vuoden lokakuussa. T-Boz kuitenkin haki jo 2004 avioeroa ja lähestymiskieltoa.


title: City of Villains

text: City of Villains on vuonna 2005 julkaistu massiivimoninpeli eli MMORPG-peli, joka on vuonna 2004 julkaistun City of Heroesin sisarpeli. Pelin on kehittänyt Cryptic Studios. City of Villainsissa pelaajahahmot ovat superroistoja, jotka aiheuttavat tuhoa kuvitteellisella Rogue Isles -saariryhmällä. City of Villainsin julkaisun myötä peliuniversumi laajeni käsittämään PVP (player versus player) -alueita sekä yhteistyöalueita, joihin sekä sankareilla että rikollisilla on pääsy. Pelissä on mahdollisuus muodostaa maksimissaan kahdeksan hengen joukkueita instanssitehtäviä varten. City Of Heroes on kuukausimaksullinen, maksu on noin 13 euroa kuukaudessa. Vuodesta 2008 lähtien samalla kuukausimaksulla on pystynyt pelaamaan sekä City of Villainsia että sen sisarpeliä City of Heroesia.


title: City of Villains

text: Peliin julkaistaan vuodessa 3-4 ilmaista päivitystä, jotka tuovat lisää sisältöä peliin. Joulukuuhun 2010 mennessä päivityksiä on julkaistu 19, joista Issue 14 toi peliin kokonaan uudenlaisen lisän, Mission Architectin. Mission Architectin myötä pelaajat voivat luoda itse instanssitehtäviä ja usean tehtävän sisältäviä juonikaaria (storyarc). Näihin tehtäviin on myös mahdollista luoda uudenlaisia vihollisia käyttäen kaikkia pelissä olevia voimia ja ulkomuotoja. Uusien issueiden lisäksi peliin tuodaan uutta sisältöä vuosittain tiettyinä aikoina käynnistyvillä eventeillä. Eventit ovat muutamia viikkoja kestäviä tapahtumia, joilla juhlistetaan jotain tosimaailman ajankohtaa. Vuosittain toistuvat eventit ovat Valentines Event ystävänpäivän kunniaksi, Birthday Event pelin julkaisun aikoihin, Halloween Event sekä joulun aikaan sijoittuva Winter Event.


title: City of Villains

text: Kesällä 2010 peliin julkaistiin isompi lisäosa, Going Rogue, joka toi mukanaan kokonaan uuden aloitusalueen, Praetorian. Lisäosa toi peliin mukaan myös uusia voimia, vihollisia ja tehtäviä. Going Rogue on maksullinen lisäosa. Going Roguen myötä pelaajahahmot pystyvät vaihtamaan puolta superrikolisista supersankareiksi ja päinvastoin. Tämä mahdollistaa sen, että ensimmäistä kertaa pelin historiassa City of Villains -hahmot voivat siirtyä City of Heroesin puolelle ja päinvastoin.


title: City of Villains

text: City of Villainsin hahmonluonnissa valitaan hahmolle tausta (origin) sekä hahmoluokkaa vastaava arkkityyppi. Taustoja on viisi; taikuus (magic), teknologia (technology), tiede (science), mutaatio (mutation) sekä luontainen (natural). Taustalla ei hahmonluonnin kannalta ole niin suurta merkitystä kuin arkkityypillä. Arkkityyppi määrää hahmon taistelutyylin (lähi- vai kaukotaistelija) sekä sen, onko hahmo enemmänkin muita tukeva tai taistelun keskiössä oleva tyyppi. Hahmolle valitaan ensisijaiset sekä toissijaiset voimat hahmonluonnissa, ja myöhemmin hahmonkehityksen myötä hahmoille saa mm. erilaisia liikkumisvoimia. Tasojen kasvaessa hahmo saa valita lisää voimia valitsemistaan voimapooleista. Hahmojen tasokatto on 50. Hahmon ulkonäkö ei riipu voimista, vaan ulkonäköä voi muokata mielensä mukaan. Yhdellä hahmolla voi myös olla käytössään useita erilaisia ulkoasuja, joita voi vaihtaa ja muokata tarpeen mukaan.


title: City of Villains

text: City of Villainsissa hahmoluokat ovat arkkityyppejä, joita on seitsemän erilaista. Näistä kaksi ovat eeppisiä arkkityyppejä, jotka aukeavat pelitilille, kun on ensin pelannut hahmon tasolle 20. City of Villainsin arkkityypit ovat:


title: City of Villains

text: Pelin tapahtumat sijoittuvat pääosin kuvitteelliselle Rogue Isles -saariryhmälle. Saariryhmä sijaitsee luoteeseen Bermudalta noin 30-90 kilometrin päässä Yhdysvaltain rannikolta. Pääsaaret sijaitsevat Yhdysvaltojen aluevesirajan ulkopuolella.


title: City of Villains

text: Vuosisatoja sitten saaret löysivät ranskalaiset lahkolaiset, Children of Enos, Ranskasta paetessaan. He löysivät saarelta vanhoja raunioita, jotka vihjasivat vanhasta ja pimeästä historiasta. Lahkolaiset orjuuttivat saaren alkuperäisasukkaat ja perustivat saarille päämajansa, jossa he juonivat vihaamiaan Ranskaa ja kirkkoa vastaan.


title: City of Villains

text: 1750-luvulla saaria asuttivat monet Ranskan siirtomaalaiset ja saarista tuli pakopaikka Seitsenvuotista sotaa vältteleville eurooppalaisille ja amerikkalaisille. Vuonna 1766 Rogue Isles julistautui itsenäiseksi ja Ranskan viranomaisten järkytykseksi solmi hyökkäämättömyyssopimuksen Englannin kanssa. Saaristosta tuli erityisesti salakuljettajien ja merirosvojen turvapaikka.


title: City of Villains

text: Kun merirosvojen aika vähitellen hiipui, Children of Enos -lahko sai taas lisää valtaa. Lahko ei kuitenkaan päässyt hallitsemaan pitkään, sillä vuonna 1833 massiivinen tulivuorenpurkaus tuhosi pääsaaren maatalouden ja sataman sekä puoliksi hautasi vanhan kaupungin tuhkaan. Tulivuorenpurkauksessa vanha pääsaari hajosi neljään osaan muodostaen nykyään tunnetut saaret Cap Au Diablen, Port Oakesin, Bloody Bayn, ja Grandvillen. Luonnonmullistuksen myötä Rogue Isles vaipui köyhyyteen ja sisällissotaan.


title: City of Villains

text: Kun Statesman, yksi ensimmäisistä supersankareista, saapui Paragon Cityyn 1930-luvulla, useat kaupungin roistoista tajusivat tarvitsevansa uuden turvapaikan. Rogue Isles oli monille luonteva valinta pikkuvaltion rikollisia suosivan asenteen vuoksi. Samaan aikaan saarille saapui useita rikollisjärjestö Arachnoksen soluja, esiintyen tavallisina rikollisina, jotka kaipasivat turvapaikkaa.


title: City of Villains

text: Arachnos järjestäytyi nopeasti ja keskitti toimintansa saarilla tietojen keruuseen ja Amerikan politiikan ohjailuun. Kun Lord Recluse astui Arachnoksen johtoon, hän ymmärsi Rogue Islen tukikohdan arvon ja lähetti lisää luottamiaan henkilöitä saaristoon. Kun tukikohdan henkilöstö oli Reclusen mieleinen, hän käski näitä painumaan maan alle tulevan myrskyn tieltä. Kun Toinen maailmansota syttyi, monet rikolliset joutuivat kärsimään siitä, mutta Arachnos säilyi lähes vahingoittumattomana matalan profiilinsa ansiosta.


title: City of Villains

text: Sodan jälkeen Lord Recluse katosi, mutta vaikka muu Arachnos vaipui kaaokseen, saariston solu jatkoi salaisia projektejaan, lahjoi poliitikkoja, tuhosi kilpailijoitaan ja rekrytoi superpahiksia riveihinsä. Vasta 1950-luvun puolessavälissä selvisi, että Lord Recluse oli solun toiminnan takana. Hän suoritti vallankaappauksen ja julisti Rogue Islesin Arachnoksen alaiseksi.


title: City of Villains

text: Nykyään Rogue Isles on mahdollisuuksien maa niille, joiden kunnianhimo suuntautuu rikollisiin toimiin. Lord Recluse sallii muiden superpahisten toimia saarilla tiettyyn pisteeseen asti, mutta liiallisuuksista rikollisetkin saavat Arachnoksen peräänsä. Toisinaan supersankarit yrittävät juonia Reclusea ja hänen tovereitaan vastaan, mutta hänen valtansa pääkaupungissa Spider Cityssä säilyy vankkumattomana.


title: City of Villains

text: Rogue Isles koostuu kymmenestä saaresta, joiden lisäksi saarilta on pääsy muutamaan Paragon Cityssä sijaitsevaan alueeseen. Enimmäkseen pelissä liikutaan seitsemällä saarella tai saariryhmällä:


title: 194 Prokne

text: 194 Prokne on suurikokoinen päävyöhykkeen asteroidi, jonka löysi 21. maaliskuuta 1879 Christian Heinrich Friedrich Peters. Taivaankappale nimettiin Proknen mukaan, joka oli kreikkalaisessa mytologiassa Ateenan kuningas Pandion I:n tytär.


title: 194 Prokne

text: Prokne kiertää aurinkoa etäisyydellä, joka vaihtelee 1,9965 ja 3,2360 astronomisen yksikön välillä. Asteroidin tumma pintakerros on muodostunut hiilestä.


title: Blackout

text: Blackout voi tarkoittaa seuraavia:


title: Prokne

text: Prokne viittaa ainakin seuraaviin asioihin:


title: Justin Kirk

text: Justin Kirk (s. 28. toukokuuta 1969) on yhdysvaltalainen näyttelijä. Hän teki ensimmäisen esiintymisensä 7-vuotiaana.


title: Justin Kirk

text: Kirk syntyi Salemissa, Oregonissa, ja kasvoi Unionissa, Washingtonissa. Hän muutti 12-vuotiaana Minneapolisiin ja high schoolista valmistuttuaan New Yorkiin.


title: Justin Kirk

text: Kirk tunnetaan sekä näyttämöltä, televisiosta että elokuvista. Eräs hänen rooleistaan oli Prior Walterin osa sarjassa "Angels in America". Hänellä on nykyisin Andy Botwinin rooli sarjassa "Weeds", ja hän esiintyi aiemmin Barton osassa "Jack & Jillissä". Näyttelijä asuu New Yorkissa ja Los Angelesissa.


title: Justin Kirk

text: Kirk voitti Obie-palkinnon roolillaan näytelmässä "Love! Valour! Compassion!", ja esiintyi myös siitä tehdyssä elokuvaversiossa. Hän on ollut Emmy-, Golden Globe- sekä Screen Actors Guild Awards -ehdokas ja voittanut Satellite Awardin.


title: Ivan Sergei

text: Ivan Sergei Gaudio (s. 7. toukokuuta 1971) on yhdysvaltalainen näyttelijä, joka tunnetaan sekä hänen televisio- että elokuvarooleistaan.


title: Ivan Sergei

text: Sergei syntyi Hawthornessa, New Jerseyssä, ja opiskeli Hawthorne High Schoolissa. Hän nousi alun perin maineeseen roolillaan elokuvassa "Once a Thief" (1996), ja myöhemmin hänellä oli rooli mm. elokuvassa "Pasmat sekaisin" (1998).


title: Ivan Sergei

text: Sergei esitti vuosina 1999–2001 David Jillefskyä sarjassa "Jack & Jill" ja vuosina 2005–2006 Henry Mitchelliä sarjassa "Siskoni on noita". Hän meni elokuussa 2003 naimisiin Tanya Sergein kanssa.


title: Dorian Gregory

text: Dorian Gregory (s. 26. tammikuuta 1971) on yhdysvaltalainen näyttelijä. Hänen tunnetuimmat saavutuksensa ovat Darryl Morrisin roolin esittäminen sarjassa "Siskoni on noita" vuosina 1998–2005 ja "Soul Train" -musiikkiohjelman juontajana toimiminen vuosina 2003–2006.


title: Dorian Gregory

text: Gregory syntyi Washington DC:ssä ja kasvoi Clevelandissa, Ohiossa, kunnes muutti 9-vuotiaana Los Angelesiin. Ensimmäinen oleellinen rooli oli sarjassa "Baywatch Nights" 1990-luvun puolessavälissä.


title: Dorian Gregory

text: Gregory on afroamerikkalainen ja tunnetaan paitsi näyttelijänä, myös huomattavana humanitäärisen työn tekijänä. Hänellä on tyypin I diabetes.


title: Prokne (mytologia)

text: Prokne oli kreikkalaisessa mytologiassa Ateenan kuninkaan Pandion I:n ja Zeuksippen tytär ja Filomelan sisar. Hänellä oli myös kaksoisveljet Erekhtheus ja Butes. Hänen isänsä oli antanut hänet puolisoksi Tereukselle, Traakian kuninkaalle, kiitokseksi tämän avusta rajariidoista alkaneesta taistelussa Theban kuningasta Labdakosta vastaan.


title: Prokne (mytologia)

text: Prokne alkoi kuitenkin ikävöidä sisartaan ja pyysi miestään tuomaan tämän luokseen vierailulle Ateenasta. Tereus suostui, mutta alkoi himoita kälyään. Filomela ei kuitenkaan suostunut Tereuksen ehdotuksiin, vaikka tämä tarjosi hänelle lahjoja. Viimein he nostivat purjeet palatakseen takaisin Traakiaan, mutta alusten rantauduttua Tereus veikin Filomelan metsässä olleeseen mökkiin ja pahoinpiteli ja raiskasi tämän. Pelätessään Filomelan kertovan tapahtuneesta hän vielä leikkasi Filomelan kielen poikki ja piti tätä vankinaan. Vaimolleen hän kertoi Filomelan kuolleen.


title: Prokne (mytologia)

text: Vuoden kuluttua Filomela kuitenkin kutoi kankaan, jossa hän kertoi tapahtuneen ja sai sen toimitettua sisarelleen. Kostoksi sisarensa kohtelusta Prokne tappoi Tereuksen kanssa saamansa pojan Ityksen ja syötti tämän ruumiin miehelleen. Kun Tereus sai tietää, mitä oli tapahtunut, hän alkoi jahdata sisaruksia kirves aseenaan, mutta tällöin jumalat muuttivat kaikki kolme linnuiksi: Tereuksesta tuli harjalintu, Proknesta satakieli, joka laulaa suruisasti poikansa kuolemaa, ja Filomelasta pääskynen, joka kielensä menettäneenä ei pysty laulamaan vaan ainoastaan sirkuttamaan. Roomalaisten runoilijoiden aikana sisarusten lajit vaihtuivat, ja Proknen kerrottiin muuttuneen pääskyseksi ja Filomelan satakieleksi. Samoin Tereuksen ase muuttui miekaksi, jota verrattiin satakielen nokkaan.


title: Maria Lark

text: Maria Lark (s. 20. kesäkuuta 1997 Siperia, Venäjä) on yhdysvaltalainen televisionäyttelijä.


title: Maria Lark

text: Maria Lark syntyi Venäjällä, mutta hänet on adoptoitu Yhdysvaltoihin. Hän asuu äitinsä kanssa Redondo Beachin kaupungissa Los Angelesin lähellä. Hän harrastaa mm. voimistelua, tietosanakirjojen lukemista ja piirrettyjen katsomista.


title: Maria Lark

text: Lark on esittänyt vuodesta 2005 Bridgette DuBoisia Patricia Arquetten tähdittämässä sarjassa "Näkijä". Hän voitti roolistaan Young Artist Award -palkinnon vuonna 2007.


title: Maria Lark

text: Lark on vieraillut useaan otteeseen The Tonight Show with Jay Leno -ohjelmassa. 3. syyskuuta 2007 10-vuotiaasta Maria Larkista tuli nuorin henkilö, joka on koskaan ollut mukana juontamassa "The View" -talk show'ta.


title: Lapsikaappaus

text: Lapsikaappaus on oikeudellinen termi, jolla tarkoitetaan lapsen luvatonta siirtämistä ulkomaille. Lapsikaappaus voi tapahtua myös siten, että lapsi jätetään palauttamatta kotimaahansa luvallisen tai tuomioistuimen määräykseen perustuvan tapaamisen jälkeen.


title: Lapsikaappaus

text: Yleensä lapsikaappaus tapahtuu siten, että lapsen huoltajista toinen ottaa lapsen mukaansa ilman toisen huoltajan lupaa. Yhteishuoltotilanteissa vanhempien tulee päättää mm. lapsen asuinmaasta yhdessä.


title: Lapsikaappaus

text: Kansainvälisiä lapsikaappauksia on pyritty ehkäisemään ja ratkaisemaan kansainvälisillä sopimuksilla, joista merkittävimmät ovat Haagin ja Euroopan neuvoston lapsikaappaussopimukset. Lapsi saatetaan viedä valtioon, joka ei ole edellä mainittuihin kansainvälisiin sopimuksiin liittynyt. Tällöin ei ole olemassa ennakolta sovittua menettelytapaa, vaan kulloinenkin toiminta on riippuvainen lähinnä asianomaisen maan lainsäädännöstä.


title: Lapsikaappaus

text: Lapsen kaapannut saattaa Suomessa syyllistyä rikoslaissa rangaistavaksi säädettyyn, vapauteen kohdistuvaan rikokseen. Kysymykseen tulee tällöin ensisijaisesti rikoslain 25 luvun 5a §, joka koskee lapsikaappausta. Tähän rikokseen syyllistyy se, joka ottaa lapsen omavaltaisesti huostaansa ja vie hänet asuinvaltiostaan ulkomaille tai jättää palauttamatta asuinvaltioonsa. Rikoksesta voi seurata sakkorangaistus tai enintään kahden vuoden vankeusrangaistus.


title: Lapsikaappaus

text: Lapsen kaapannut henkilö saattaa syyllistyä myös muuhun vakavampaan vapauteen kohdistuvaan rikokseen, joita ovat mm. vapaudenriisto, törkeä vapaudenriisto ja panttivangin ottaminen.


title: Shonda Rhimes

text: Shonda Rhimes (s. 13. tammikuuta 1970 Chicago, Illinois, Yhdysvallat) on yhdysvaltalainen televisiotuottaja, käsikirjoittaja ja ohjaaja.


title: Shonda Rhimes

text: Shonda Rhimes tunnetaan parhaiten televisiosarjojen "Greyn anatomia" (2005–) ja "Rakkauden anatomia" (2007– ) luojana. Hän toimii molemmissa sarjoissa tuottajana ja johtavana käsikirjoittajana. Rhimes on ollut kolmesti Primetime Emmy -ehdokkaana työstään Greyn anatomiassa. Vuonna 2006 ja 2007 sarja oli ehdolla parhaaksi draamasarjaksi ja vuonna 2006 Rhimes sai parhaan draamasarjan käsikirjoituksen ehdokkuuden. Vuonna 2007 hän pääsi Time-lehden maailman 100 vaikutusvaltaisimman ihmisen listalle.


title: Shonda Rhimes

text: Rhimes on työskennellyt myös elokuvien parissa. Hän on käsikirjoittanut elokuvat "Crossroads – tienristeyksessä" (2002) ja "Prinsessapäiväkirjat 2" (2004).


title: Shonda Rhimes

text: Rhimes syntyi Chicagossa, Illinoisissa. Hänellä on kaksi isosiskoa ja kaksi isoveljeä. Rhimesilla on adoptoitu tytär Harper (s. 2003).


title: Shonda Rhimes

text: Rhimes suoritti kanditaattitutkinnon Dartmouth Collegessa. Tämän jälkeen hän muutti Los Angelesiin ja suoritti maisteritutkinnon Etelä-Kalifornian yliopistolla elokuva- ja televisioalan laitoksessa.


title: Heteroosi

text: Heteroosi ("risteytyselinvoima") on heterotsygoottisilla yksilöllä toisinaan ilmenevä parempi elinvoimaisuus. Se johtuu yksilön suotuisasta geeniyhdistelmästä. Monet yksilön kannalta edulliset alleelit dominoivat tällöin haitallisempia, resessiivisiksi jääviä alleeleja ja haitalliset ominaisuudet peittyvät (positiivinen epistasia).


title: Heteroosi

text: Yhdysvalloissa kehitetty hybridimaissi on heteroosin hyväksikäytön vanhimpia ja laajimpia sovelluksia. Maissin heterotsygoottisuus mahdollisimman monen geenin osalta varmistetaan kaksoisristeytyksellä. Suomessa vastaavanlaista menetelmää on käytetty muun muassa sokerijuurikkaan viljelyssä.


title: Heteroosi

text: Eläimiinkin perustuvaa tuotantoa voidaan tehostaa heteroosilla. Suomessa näin tehdään yleisesti muun muassa kanojen lihan- ja munantuotannossa. Jalostuskanaloissa selvitetään parhaat risteytykset ja tuotetaan niiden poikaset. Poikaset myydään kanankasvattajille. Hybridikanat tuottavat enemmän munia (n. 10 %) ja kasvavat isommiksi kuin kanat, joihin heteroosia ei sovelleta.


title: Heteroosi

text: Heteroosi ei ole pysyvää jalostusta, sillä sen vaikutus heikkenee seuraavissa sukupolvissa. Myönteisten alleeliparien määrä vähenee, sillä alleelit yhdistyvät sattumanvaraisesti ja homotsygoottien määrä lisääntyy.


title: Juri Norstein

text: Juri Norstein (, s. 15. syyskuuta 1941) on venäläinen animaattori, elokuvaohjaaja ja käsikirjoittaja. Hän on tehnyt suurimman osan elämäntyöstään animaatiostudio Sojuzmultfilmin palveluksessa. Norsteinin kuuluisin elokuva on vuonna 1979 valmistunut "Satujen satu", joka valittiin Los Angelesissa vuonna 1984 kaikkien aikojen parhaaksi animaatioelokuvaksi.


title: Juri Norstein

text: Norstein varttui Moskovassa, ja käytyään kaksivuotisen animaattorikurssin hän pääsi töihin Sojuzmultfilmiin. Norstein toimi aluksi kokeneempien animaattorien apulaisena ja sai odottaa useita vuosia, ennen kuin hänen annettiin ohjata omia elokuvia.


title: Juri Norstein

text: Norstein käyttää elokuvissaan monitasokameraa, minkä ansiosta niissä on vahva syvyysvaikutelma. Norstein on pysytellyt uskollisesti pala-animaatiotekniikassa, eikä käytä elokuvissaan tietokoneita apuna. Hän tekee elokuvansa yhdessä vaimonsa Francesca Jarbusovan kanssa. Norsteinin ohjaamat elokuvat ovat runollisia ja surumielisiä, ja niiden rytmi on useimpiin nykyanimaatioihin verrattuna rauhallinen. Värit ovat yleensä murrettuja ja hillittyjä.


title: Juri Norstein

text: Vuonna 1981 Norstein aloitti Nikolai Gogolin novelliin "Päällystakki" pohjautuvan animaatioelokuvan teon. Hän työskentelee elokuvan parissa edelleen.


title: Juri Norstein

text: Suomessa Norsteinin elokuvia on esitetty muun muassa Suomen elokuva-arkistossa ja Tampereen lyhytelokuvajuhlilla. Niitä ovat "Kerženetsin taistelu" (Ivan Ivanov-Vanon kanssa 1971), "Kettu ja jänis" (1973), "Haikara ja kurki" (1974) ja "Siili sumussa" (1975).


title: Ylänkökillit

text:
Ylänkökillit ("Profundulidae") on hammaskarppikalojen lahkoon kuuluva makeassa vedessä elävien kalojen heimo, johon kuuluu yksi suku ("Profundulus") ja siinä seitsemän lajia.
Ne elävät Keski-Amerikassa: Meksikossa, Hondurasissa ja Guatemalassa.


title: Blauw-Wit Amsterdam

text: Blauw-Wit Amsterdam () on vuonna 1902 Kinkerbuurtin kaupunginosassa Amsterdamissa perustettu jalkapalloseura, joka pelaa tällä hetkellä Zondag eerste klasse A:ssa. Blauw-Wit siirtyi pelaamaan kotiottelunsa Amsterdamin Olympiastadionille vuonna 1928. Ammattilaisseuraksi se ryhtyi vuonna 1954. Vuonna 1972 seura yhdistyi Door Wilskracht Sterkin ja De Volewijckersin kanssa, muodostaen FC Amsterdamin. Blauw-Wit Amsterdam jatkoi kuitenkin olemassaoloaan siirtymällä pelaamaan amatöörisarjoihin.


title: Susanna Kallur

text: Susanna Kallur (s. 16. helmikuuta 1981 Huntington, New York) on ruotsalainen yleisurheilija, jonka päämatka on 100 metrin aitajuoksu.


title: Susanna Kallur

text: Kallur voitti 1998 Ruotsin sisäratojen mestaruuden 60 metrin aidoissa ja ulkoratojen mestaruuden 100 metrin aidoissa. Hän voitti samana vuonna pronssia Annecyn nuorten MM-kisoissa 100 metrin aidoissa ajalla 13,77. Seuraavana vuonna hän voitti Ruotsin sisäratojen mestaruuden 60 metrillä ja oli alle 20-vuotiaiden EM-kilpailuissa viides 100 metrin aitajuoksussa. Vuonna 2000 hän voitti maansa sisä- ja ulkoratojen mestaruuden pika-aidoissa. Hän sijoittui samana vuonna 60 metrin aitajuoksussa kuudenneksi sisäratojen EM-kilpailuissa Gentissä ja voitti 100 metrin aidoissa Euroopan cupin ykkösliigan. Hän voitti nuorten MM-kultaa 100 metrin aidoissa Santiago de Chilessä ajalla 13,02 ja MM-pronssia 4 × 100 metrin viestissä. Vuonna 2001 hän voitti 100 metrin aitajuoksussa Euroopan cupin ykkösliigan Vaasassa sekä alle 23-vuotiaiden Euroopan-mestaruuden Amsterdamissa ajalla 12,96. Hän karsiutui samalla matkalla Edmontonin MM-kisoissa välierissä ajalla 12,85. Seuraavana vuonna hän voitti Ruotsin mestaruuden 100 metrin aidoissa ja sijoittui Münchenin EM-kisoissa matkan seitsemänneksi.


title: Susanna Kallur

text: Kallur voitti vuonna 2003 Ruotsin sisäratojen mestaruuden 60 metrin aidoissa ja juoksi Birminghamin sisäratojen MM-kisoissa matkan seitsemänneksi ajalla 7,97. Hän voitti alle 23-vuotiaiden Euroopan-mestaruuden Bydgoszczissa 100 metrin aitajuoksussa ajalla 12,88. Samana vuonna hän voitti Ruotsin mestaruuden 100 metrin aidoissa ja karsiutui Pariisin MM-kisoissa välierissä. Seuraavana vuonna hän voitti jälleen maansa sisäratojen mestaruuden 60 metrin aitajuoksussa. Myöhemmin samana vuonna hän sijoittui viidenneksi Budapestin sisäratojen MM-kisoissa ajalla 7,89. Ulkoradoilla hän voitti samana vuonna Ruotsin mestaruuden 100 metrin aidoissa ja karsiutui Ateenan olympialaisissa välierissä ajalla 12,67. Vuonna 2005 Kallur voitti maansa sisäratojen mestaruuden sekä 60 metrin sileällä että aidoissa. Hän voitti sisäratojen EM-kultaa Madridissa ajalla 7,80. Ulkoradoilla hän voitti Ruotsin mestaruuden 100 metrin aidoissa sekä 100 metrin juoksussa. Hän voitti 100 metrin aitajuoksussa Euroopan cupin ykkösliigan, mutta karsiutui Helsingin MM-kisoissa välierissä. Kauden lopussa hän oli neljäs.


title: Susanna Kallur

text: Vuonna 2006 Kallur voitti Ruotsin sisäratojen mestaruuden 60 metrin aitajuoksussa. Moskovan sisäratojen MM-kisoissa 2006 hän voitti MM-pronssia ajalla 7.87. Myöhemmin samana vuonna hän voitti Euroopan cupin superliigan ja EM-kultaa Göteborgin EM-kisoissa ajalla 12,59. Kauden lopussa hän sijoittui neljänneksi ja maailmancupissa toiseksi. Seuraavana vuonna hän voitti Birminghamin sisäratojen EM-kisoissa kultaa 60 metrin aidoissa ajalla 7,87 ja sijoittui 60 metrin sileällä seitsemänneksi ajalla 7,29. Samana vuonna hän voitti Ruotsin mestaruuden sisäradoilla 60 metrin aidoissa ja ulkoradoilla 100 metrin aidoissa sekä juoksi Osakan MM-kisoissa neljänneksi ajalla 12,51.


title: Susanna Kallur

text: Kallur juoksi 60 metrin aitajuoksun sisäratojen maailmanennätyksen 7,68 Karlsruhessa 10. helmikuuta 2008. Valencian MM-hallikilpailuissa hän selviytyi alkuerästä jatkoon, muttei startannut välieräjuoksuun. Pekingin olympialaisissa hän keskeytti välieräjuoksun.


title: Susanna Kallur

text: Vuosilta 2009–2015 Kallurilta löytyy Tilastopajan tietokannasta yhteensä vain kahdeksan kilpailusuoritusta. Vuonna 2016 hän voitti sisäratojen Ruotisin mestaruuden 60 metrin juoksussa. 100 metrin aitajuoksussa hän karsiutui välierissä Amsterdamin EM-kilpailuissa ja alkuerissä Rio de Janeiron olympialaisissa. Seuraavana vuonna hän sijoittui Belgradin EM-hallikilpailuissa kahdeksanneksi 60 metrin aitajuoksussa.


title: Susanna Kallur

text: Susanna Kallurin sisko, Jenny Kallur, on myös maailmanluokan pika-aituri. Heidän isänsä on entinen NHL-jääkiekkoilija Anders Kallur.


title: Budd Schulberg

text: Budd Wilson Schulberg (27. maaliskuuta 1914 New York, New York, Yhdysvallat – 5. elokuuta 2009 Long Island, New York, Yhdysvallat) oli yhdysvaltalainen kirjailija ja elokuvakäsikirjoittaja.


title: Budd Schulberg

text: Juutalainen Schulberg on B. P. Schulbergin poika. Hänen tunnetuimpia romaaneitaan ovat "What Makes Sammy Run?" (1941) ja "The Disenchanted" (1950); elokuva "Mitä kovemmin he kaatuvat" (1956) pohjautuu hänen romaaniinsa Kehäketut vuodelta 1948.


title: Budd Schulberg

text: Schulbergin tunnetuin alkuperäinen käsikirjoitus on "Alaston satama" (1954). Myöhempiä käsikirjoituksia ovat "Kasvot väkijoukossa" (1957) ja "Suolla tuulee" (1958). Schulberg palkittiin Parhaan alkuperäisen käsikirjoituksen Oscar-palkinnolla vuonna 1955.


title: Budd Schulberg

text: Schulberg oli neljästi naimisissa, ja hänellä on viisi lasta. Hän kuoli vuonna 2009 New Yorkissa 95-vuotiaana.


title: Patrick Macnee

text: Daniel Patrick Macnee (6. helmikuuta 1922 Lontoo – 25. kesäkuuta 2015 Kalifornia) oli englantilaissyntyinen näyttelijä, jolle myönnettiin Yhdysvaltain kansalaisuus vuonna 1959.


title: Patrick Macnee

text: Macnee opiskeli Eton Collegessa ja palveli toisessa maailmansodassa. Hänellä oli varhainen rooli muun muassa elokuvassa "Taistelulaivan viimeiset päivät" (1956). Hän oli 1960-luvulla "Me kostajat" -menestyssarjan tähti, ja hänen omaelämäkertansa "Blind In One Ear" ilmestyi vuonna 1988. Macnee esiintyi myös useissa 1970–1980-lukujen kulttisarjoissa, kuten "Lemmenlaiva", "Columbo", "Frasier" ja "Taisteluplaneetta Galactica".


title: Patrick Macnee

text: Kenties tunnetuimman elokuvaesiintymisensä Macnee teki sir Godfrey Tibbettin osassa James Bond -elokuvassa "007 ja kuoleman katse" vuonna 1985.


title: Patrick Macnee

text: Macnee oli kolmesti naimisissa; kolmas avioliitto alkoi vuonna 1988. Pari asui eteläisessä Kaliforniassa Fiona-koiransa kanssa. Hänen keskimmäinen vaimonsa oli näyttelijä Katherine Woodville.


title: Cheech Marin

text: Richard Anthony "Cheech" Marin (s. 13. heinäkuuta 1946 Los Angeles, Kalifornia, Yhdysvallat) on yhdysvaltalainen komedianäyttelijä, joka tunnetaan Cheech & Chong -komediaduosta.


title: Cheech Marin

text: Marin syntyi Los Angelesissa, ja hän opiskeli California State University –nimisessä yliopistossa. Hän on meksikolais-amerikkalainen.


American Israel Public Affairs Committee (AIPAC) on yhdysvaltalainen lobbausjärjestö, jonka tarkoitus on pitää yllä hyviä suhteita Yhdysvaltain ja Israelin välillä. Sitä pidetään yhtenä vaikutusvaltaisimmista etujärjestöistä Washingtonissa. Järjestön puheenjohtaja on Michael Kassen.


title: American Israel Public Affairs Committee

text: AIPAC perustettiin 1953 nimellä American Zionist Committee for Public Affairs. Se on ilmoittanut tavoitteekseen vaikuttaa Yhdysvaltain kongressin päätöksiin seuraavissa asioissa:


text: Muiden amerikkalaisten etujärjestöjen tavoin se julkaisee tietoja siitä, miten kongressin jäsenet ovat äänestäneet sille tärkeissä aiheissa.


text: Chicagon yliopiston professori John Mearsheimer ja Harvardin yliopiston professori Stephen Walt julkaisivat vuonna 2007 kirjan "The Israel Lobby and U.S. Foreign Policy", jossa väitetään, että AIPAC on "de facto vieraan vallan agentti, jolla on kuristusote kongressista". Entinen presidentti Jimmy Carter on todennut, että AIPAC painostaa poliitikkoja, jotka eivät jaa sen tavoitteita


title: Ponte Sant’Angelo

text: Ponte Sant’Angelo () tai Pons Aelius on Roomassa sijaitseva antiikinaikainen silta, joka ylittää Tiberjoen Ponten kaupungiosasta Borgoon.


title: Ponte Sant’Angelo

text: Silta rakennettiin vuonna 134 arkkitehti DemetrianuksenBarelli ja von Matt 1983, s.55. suunnitelman mukaan osaksi Hadrianuksen mausoleumia, nykyistä Castel Sant’Angelon linnoitusta.


title: Ponte Sant’Angelo

text: Keskiajalla Ponte Sant’Angelo tunnettiin nimellä "Pons S. Petri", ja se oli kaupungin neljästä toimivasta sillasta ainoa, joka johti Vatikaaniin ja PietarinkirkkoonCastrén 1982, s.164.. Reitti oli Pyhän Pietarin haudalle matkustavien pyhiinvaeltajien suosima. Vuonna 1450 sillalla tapahtui tuhoisa onnettomuus, kun ihmiset tungeksivat sillalla ja sen kaide sortui. Toistasataa ihmistä sai surmansa.


title: Ponte Sant’Angelo

text: Vuonna 1527 Klemens VII pystytti sillalle Pyhän Pietarin ja Paavalin patsaat, ja 1669–1671 Klemens IX lisäsi enkeliveistokset, joiden tekoon osallistui Gian Lorenzo Bernini.


title: Ponte Sant’Angelo

text: Alun perin sillassa oli viisi pientä sivuholvia ja kolme suurta keskikaarta, ja sillan ajorata vietti päistään 15 astetta kohti rantapengertä. 1892 Tiberin pengertämistöiden yhteydessä sillan kolme läntisintä ja kaksi itäisintä holvikaarta yhdistettiin ja rakennettiin uudelleen keskimmäisten kaarten mukaisiksi. Nykyään silta on ainoastaan jalankulkijoiden käytössä.


title: Ponte Sant’Angelo

text: Ponte Sant’Angelo on tehty travertiinista ja peperiinoksi kutsutusta tuffista. Ajoradan leveys on 10,95 metriä, sillan pituus 135 metriä, korkeus 7 metriä ja kaarien jänneväli 18 metriä. Sillan kaiteiden välisillä jalustoilla on kymmenen patsasta, jotka esittävät apostoleja ja enkeleitä, joista kaksi veisti Bernini. Nykyään sillalla on vain paitsaiden kopiot, sillä alkuperäiset on siirretty S. Andrea delle Fratten kirkkoon. Alun perin sillan ajorampin suulla oli vartiotornit, jotka purettiin Nikolaus V:n aikana sattuneen onnettomuuden jälkeen.


title: Linda Thorson

text: Linda Thorson (o.s. Robinson, s. 18. kesäkuuta 1947 Toronto) on kanadalainen näyttelijä. Thorson tunnetaan brittiläisestä "Herrasmiesagentti" ("The Avengers") -sarjasta, jossa hänellä oli vakituinen osa 1960-luvun lopulla. Myöhemmällä urallaan hän on esiintynyt muun muassa "Star Trek – uusi sukupolvi" -sarjan jaksossa vuonna 1993, "One Life to Live" -sarjassa ja "Kuoleman selli" -elokuvassa vuonna 2002. Thorson esitti vuosina 2006–2007 Rosemary Sinclairia "Emmerdalessa"; hän teki viimeisen esiintymisensä sarjassa 13. syyskuuta 2007. Vuoden 2008 aikana "Emmerdalesta" lähdön jälkeen Thorson esiintyi useissa musikaaleissa Britanniassa. Hän teki yhden jakson myös "Tohtoreihin".


title: Linda Thorson

text: Thorson opiskeli Royal Academy of Dramatic Artsissa. Hän asuu New Yorkissa ja on ollut 20. marraskuuta 2005 alkaen naimisissa Gavin Mitchellin kanssa. Hänellä on Trevor-niminen poika aiemmasta avioliitosta. Trevorin kummisetä on Frank Sinatra. Thorson ja Sinatra tapasivat Lindan silloisen poikaystävän kautta.


title: Diana Rigg

text: Dame Enid Diana Elizabeth Rigg DBE (s. 20. heinäkuuta 1938 Doncaster, South Yorkshire) on englantilainen näyttelijä. Hän esiintyi muun muassa 1960-luvun menestyssarjassa "Me kostajat" ja vuoden 1969 James Bond -elokuvassa "Hänen majesteettinsa salaisessa palveluksessa". Hän näytteli Lady Olenna Tyrellia HBO:n fantasiasarjassa "Game of Thrones" (2013–2017), josta hän sai neljä Primetime Emmy -ehdokkuutta.


title: Diana Rigg

text: Rigg syntyi Doncasterissa, South Yorkshiressa, ja vietti lapsuudessaan useita vuosia Intiassa isänsä työn johdosta. Hänelle on myönnetty kunnia-arvot Stirlingin (1988) ja Leedsin yliopistoilta (1992).


title: Diana Rigg

text: Rigg on esiintynyt myös teatterissa ja on Royal Shakespeare Companyn jäsen.


title: Diana Rigg

text: Rigg on palkittu Baftalla sekä Emmyllä ja ollut lisäksi ehdolla Golden Globen saajaksi. Hänellä on aiemmasta avioliitosta syntynyt tytär Rachael Stirling, joka on itsekin menestynyt näyttelijänä.


title: Bernard Lee

text: Bernard Lee (10. tammikuuta 1908 – 16. tammikuuta 1981) oli brittiläinen näyttelijä.


title: Bernard Lee

text: Lee syntyi Lontoossa ja opiskeli Royal Academy of Dramatic Artissa. Hän esiintyi 1930-luvulla pääasiassa näyttämöllä, mutta loi toisen maailmansodan jälkeen erityisen menestyksekkään uran elokuvissa. Vaikka hänellä oli lukuisia rooleja, hänet muistetaan parhaiten M:n roolista yhdessätoista ensimmäisessä James Bond -elokuvassa.


title: Bernard Lee

text: Leellä oli puoliso Gladys Merredew ja hänen tyttärenpoikansa on näyttelijä Jonny Lee Miller.


title: Bernard Lee

text: Lee kuoli vatsasyövän runtelemana synnyinkaupungissaan Lontoossa vain muutamaa päivää 73-vuotispäivänsä jälkeen.


title: Bernard Horsfall

text: Bernard Horsfall (20. marraskuuta 1930 – 28. tammikuuta 2013) oli brittiläinen näyttelijä. Hän syntyi Bishop's Stortfordissa, Hertfordshiressa.


title: Bernard Horsfall

text: Horsfall näytteli urallaan sekä televisiossa että elokuvissa. Hänellä oli rooli James Bond -elokuvassa "Hänen majesteettinsa salaisessa palveluksessa" (1969); myöhemmältä uralta on peräisin mm. parhaan elokuvan ja ohjauksen Oscarit voittaneet elokuvat "Gandhi" ja "Braveheart – taipumaton" (1995). Horsfallilla on ollut osia useissa suosituissa televisiosarjoissa, ja hän on vieraillut useasti "Doctor Whossa".


title: Helsinki-filmi

text: Helsinki-filmi on suomalainen vuonna 2002 perustettu elokuvatuotantoyhtiö. Helsinki-filmi on yksi suurimmista suomalaisista tuotantoyhtiöistä.


title: Helsinki-filmi

text: Yhtiö on tuottanut yli 20 elokuvateatterilevityksen saanutta pitkää elokuvaa ja on ollut mukana lukuisissa kansainvälisissä yhteistuotannoissa. Yhtiön toimitusjohtajana toimii Miia Haavisto.


title: Helsinki-filmi

text: Yhtiön omistavat tuottajat Aleksi Bardy, Annika Sucksdorff ja Miia Haavisto sekä ohjaaja Dome Karukoski.


title: John Glen

text: John Glen (s. 15. toukokuuta 1932) on brittiläinen elokuvaohjaaja. Hän syntyi Sunbury-on-Thamesissa, Englannissa.


title: John Glen

text: Glen muistetaan parhaiten viidestä ohjaamastaan 1980-luvun James Bond -elokuvasta:Glen leikkasi myös James Bond elokuvat:


title: John Glen

text: Glen on lisäksi tehnyt työtä televisiossa. Hänen myöhemmältä elokuvaohjaajan uraltaan ovat peräisin muiden muassa elokuvat "Kolumbus – seikkailijoista suurin" (1992) ja "Point Men" (2001).


title: Maryam d’Abo

text: Maryam d’Abo (s. 27. joulukuuta 1960 Lontoo) on brittiläinen näyttelijä. Hän oli Bond-tyttö Kara Milovy elokuvassa "007 vaaran vyöhykkeellä" (1987).


title: Maryam d’Abo

text: D’Abo syntyi hollantilaiselle isälle ja georgialaiselle äidille. Hän on näyttelijä Olivia d’Abon serkku.


title: Maryam d’Abo

text: 007-elokuvan jälkeen Maryam d’Abo esitti kiitetysti toista pääosaa televisiosarjassa "Jotain pimeästä" (1988). Myöhemmän uransa aikana hän on näytellyt muiden muassa elokuvissa "Elämän oppitunnit" (1994) ja "Point Men" (2001), ja on lisäksi vieraillut sarjassa "Murhasta tuli totta".


title: Maryam d’Abo

text: D’Abo meni naimisiin ohjaaja Hugh Hudsonin kanssa marraskuussa 2003.


title: Mike Figgis

text: Michael "Mike" Figgis (s. 28. helmikuuta 1948) on brittiläinen elokuvaohjaaja, -käsikirjoittaja ja -säveltäjä.


title: Mike Figgis

text: Figgis syntyi Carlislessa, Englannissa, ja nousi maineeseen elokuvallaan "Myrskyisä maanantai" (1988). Myöhempien elokuvien joukkoon lukeutuvat "Elämän oppitunnit" (1994), "Leaving Las Vegas" (1995), "Neiti Julie" (1999), "Timecode" (2000) ja "Cold Creek Manor" (2003).


title: Mike Figgis

text: Figgis on ollut Oscar-, Bafta- ja Golden Globe -ehdokkaana. Hän seurusteli aiemmin englantilaisen näyttelijätär Saffron Burrowsin kanssa.


title: Rakennuksen vaippa

text: Rakennuksen vaippa eli ulkovaippa tarkoittaa rakennuksen niitä rakennusosia, jotka erottavat rakennuksen lämmöneristetyt tilat ulkoilmasta, maaperästä tai lämmittämättömästä tilasta. Vaipan osia ovat esimerkiksi ulkoseinät, yläpohja ja alapohja. Vaippaan eivät kuulu rakennuksen sisäiset eri tiloja toisistaan erottavat rakennusosat.


title: Rakennuksen vaippa

text: Suomen rakentamismääräyskokoelmassa annetaan vaipan ominaisuuksille erilaisia määräyksiä muun muassa sen lämmöneristyskyvyn, ilmatiiviyden, vesihöyryn läpäisevyyden ja kosteusteknisen toimivuuden suhteen.


title: Hugh Hudson

text: Hugh Hudson (s. 25. elokuuta 1936 Lontoo) on brittiläinen elokuvaohjaaja. Hän oli vuonna 1982 ehdolla parhaan ohjauksen Oscar-palkinnon saajaksi ja ollut lisäksi ehdolla muun muassa Baftan, Cannesin Kultaisen palmun, César-palkinnon ja Golden Raspberry saajaksi.


title: Hugh Hudson

text: Hudson syntyi Lontoossa ja opiskeli Eton Collegessa ja Harvardin yliopistolla. Hänestä tuli maailmankuulu elokuvalla "Tulivaunut" (1981). Myöhempiä töitä ovat muiden muassa "Greystoke legenda Tarzanista, apinain kuninkaasta" (1984), "Vapauden voitto" (1985) ja "Unelma Afrikasta" (1999).


title: Hugh Hudson

text: Hudson meni vuonna 2003 naimisiin näyttelijätär Maryam d’Abon kanssa. Hänellä on aiemmasta avioliitostaan Thomas-niminen poika.


title: Neutral Milk Hotel

text: Neutral Milk Hotel on amerikkalainen indie rock -yhtye. Sen pääasiallinen lauluntekijä Jeff Mangum teki yhtyeen kahdella albumilla yhteistyötä useiden eri muusikoiden kanssa. Merkittäviin yhteistyökumppaneihin lukeutuvat Jeremy Barnes (rummut), Scott Spillane (torvet), Julian Koster (banjo/bassokitara/saha) sekä tuottaja-instrumentalisti Robert Schneider.


title: Neutral Milk Hotel

text: Yhtyeen toinen albumi "In the Aeroplane Over the Sea" (1998) on kriitikoiden arvostama. Levy sisältää runsaasti viittauksia Anne Frankin kohtaloon. Live-esiintymisensä aikana Mangum on kuvaillut joidenkin albumin kappaleiden perustuvan hänen näkemäänsä toistuvaan uneen juutalaisesta perheestä Toisen maailmansodan aikana. Kriitikot kehuivat albumin kekseliästä instrumentaatiota sekä Mangumin provosoivia ja kiihkeitä sanoituksia. Vaikka levy jäi vähälle huomiolle, kun se julkaistiin, se on saavuttanut suosiota indie rock -piireissä, ja Merge Recordsin mukaan sitä on myyty yli 100 000 kappaletta. Albumi ja sitä seurannut jatkuva kiertäminen vaativat kuitenkin veronsa Mangumilta. Yhtye siirtyi telakalle ja kieltäytyi kaikista esiintymisistä, mukaan lukien R.E.M. -yhtyeen lämmittelypaikasta.


title: Patrick Bauchau

text: Patrick Nicolas Jean Sixte Ghislain Bauchau (s. 6. joulukuuta 1938 Bryssel, Belgia) on belgialainen näyttelijä.


title: Patrick Bauchau

text: Bauchau on kirjailija-tutkija Henry Bauchaun poika. Hän valmistui Oxfordin yliopistosta. Hän oli tunnettu näyttelijä jo 1960-luvulla ja on näytellyt muun muassa Éric Rohmerin elokuvissa "La carrière de Suzanne" (1963) ja "Keräilijätär" (1966). Hän tuli tunnetuksi myös saksalaisesta elokuvasta "Der Stand der Dinge" (Wenders, 1982).


title: Patrick Bauchau

text: Bauchau on nyttemmin niittänyt mainetta osillaan englanninkielisissä elokuvissa. Näistä huomattavimpiin kuuluvat "007 ja kuoleman katse" (1985), "Ekstaasi" (1991) ja "Panic Room" (2002). Vuonna 1994 hän teki jälleen yhteistyötä Wendersin kanssa elokuvassa "Lisbon Story". Huomattava televisiorooli hänellä oli sarjassa "Kameleontti". Osia ollut myös elokuvissa "Isku Kolumbiaan" (1994) ja "2012" (2009).


title: Selitysvoima

text: Selitysvoima on tieteenfilosofiassa konstruktiivisen empirismin mukaan tieteellisten teorioiden pragmaattinen hyve. Selitysvoima saattaa olla todellisuuden sijasta tutkijoiden intresseissä teorioiden käytössä, koska totuus voi olemassaolostaan huolimatta olla epäoleellinen tai vähämerkityksinen.


title: Asia

text: Asia voi tarkoittaa esimerkiksi seuraavia asioita:


title: Ristiretket Baltiaan

text: Ristiretket Baltiaan olivat kirkon hyväksymiä sotaretkiä, joita etupäässä saksalainen ritarikunta ja kalparitaristo sekä myös tanskalaiset ja ruotsalaiset tekivät Baltiassa asuvia pakanakansoja ja ortodokseja vastaan. Nämä ristiretket tehtiin etupäässä 1200-luvulla. Ristiretkien tärkeimmät lähteet ovat Henrik Lättiläisen laatima Henrik Liivinmaalaisen kronikka ja anonyymin kirjailijan Liivinmaan riimikronikka. Henrikin teos käsittää vuodet 1184–1227. Liivinmaan kronikka taas käsittää vuodet 1180–1290. Baltian valtaaminen saatiin päätökseensä vuoteen 1238 mennessä, vaikkakin vielä tämän jälkeen olot säilyivät epävakaina. Varsinaisesti tilanne rauhoittui vasta 1300-luvulla.


title: Ristiretket Baltiaan

text: Saksalaisten levittäytyminen itään () alkoi jo sydänkeskiajalla ja ulottui Baltian alueelle 1100-luvun puolivälissä. Saksalaisten voiman lujittumisen mahdollisti Skandinavian maiden heikentyminen ja Kiovan Venäjän tuhoutuminen mongolien hyökkäysten takia. Saksalaisten levittäytymisen Baltiaan laukaisi alueen kauppaherruuden tavoittelu. Lyypekin vuonna 1158 ja Artlenburgin sopimuksen myötä saksalaiskauppiaat vakiinnuttivat asemansa Luoteis-Saksan–Gotlannin linjalla. Tämän jälkeen he alkoivat vallata kauppaa Väinäjoella. Väinäjoki oli tuolloin tärkein Venäjän sisämaahan johtanut tavarankuljetusreitti. Uusi alustyyppi koggi mahdollisti entistä suurempien tavara- ja miesmäärien kuljetukset meriteitse. Tanskalaiset ja ruotsalaiset kauppiaat jäivät nopeasti alakynteen, kun he käyttivät vain rannikon kauppapaikkoja saksalaisten purjehtiessa sisämaahan. Saksalaiset perustivat alueelle kauppa-asemia, joista ensimmäinen perustettiin Henrikin Liivinmaan kronikan mukaan vuonna 1159 Väinäjoen suulle nykyisen Riian alueelle.


title: Ristiretket Baltiaan

text: Ensimmäisiä lähetyssaarnaajia alueella oli Meinhard, joka tuli alueelle Segebergin luostarista läheltä Lyypekkiä. Meinhard sai luvan lähetyssaarnaustoiminnalleen Väinäjoen vartta muodollisesti hallinneelta Polotskin ruhtinaalta. Luvan saatuaan Meinhard perusti alueen ensimmäisen kirkon vuonna 1184 Ykskylään. Kirkon suojaksi rakennettiin Gotlannista tulleiden muurarien ja kristinuskoon kääntyneiden liiviläisten avulla kaksi kivilinnaa. Lähetystyö tapahtui rauhanomaisesti Meinhardin kastaessa Väinäjoen varren ja munkki Teoderikin kastaessa Toreidan liiviläisiä. 1186 Bremenin arkkipiispa Hartvig II vihki Meinhardin Ykskylän piispaksi. Meinhard kuoli vuonna 1196.


title: Ristiretket Baltiaan

text: Meinhardin kuoltua liiviläisten kerrotaan pesseen kasteensa pois Väinäjoessa. Meinhardin seuraaja Bertold karkotettiin Liivinmaalta vuoden 1196 kesällä. Tästä kuultuaan paavi Celestinus III antoi luvan lähettää ristiritareita alueelle. Bertold tuli takaisin alueelle kesällä vuonna 1198 mukanaan noin tuhat ristiretkeläistä. Hän eteni liiviläisten valtaamalle Holmen linnalle ja vaati näitä ottamaan kasteen takaisin vastaan. Liiviläiset eivät suostuneet ja Bertold lähti takaisin kohti Väinäjoen suuta, jonne hänen joukkonsa olivat rantautuneet laivoistaan. Holmen linnaa olisi ollut mahdoton vallata ilman laivoja, jotka oli jätetty rantautumispaikkaan. Matkalla takaisin liiviläiset väijyttivät saksalaiset lähellä nykyistä Riikaa. Saksalaiset olivat voittamassa taistelua, kun Bertoldin hevonen vauhkoontui ja syöksyi keskelle jo pakoon lähteneitä liiviläisiä. Tällöin eräs Ymaut-niminen liiviläissoturi surmasi hänet keihäällä. Tämän jälkeen liiviläiset karkottivat kaikki lähetystyöntekijät alueeltaan.


title: Ristiretket Baltiaan

text: Tapahtumien jälkeen alueen käännyttämistä päätettiin tehostaa entisestään ja Hartvig II nimitti Albert von Buxhövdenin Liivinmaan piispaksi vuonna 1199. Albert aloittikin aiempia voimakkaampien toimien suunnittelut. Hän otti yhteyttä paavi Innocentius III:een, joka suostui kutsumaan bullalla alueelle ristiritareita Saksista ja Westfalenista. Tämän lisäksi Innocentius määräsi, että Liivinmaalle tehdyt retket asetettiin saman arvoisiksi Pyhälle maalle tehtyjen kanssa. Paavin lisäksi Albert pyysi apua myös Tanskan kuningas Knut IV:tä ja Saksan Staufi-kuningas Filip Švaabilaiselta. Näiden tuki jäi kuitenkin vähäiseksi. Oman värväystoimintansa avulla Albert sai satoja mukaan ristiretkelle, ja keväällä 1200 hän lähti ensimmäiselle matkalleen Liivinmaalle 23 laivalla. Tästä lähtien Liivinmaan ja Saksan välille muodostui tiiviit yhteydet. Kauppiaiden laivojen mukana alueelle virtasi pyhiinvaeltajia ja kolonialisteja. Albert kutsui Väinäjoen varren ja Toreidan liiviläiset neuvotteluihin ja vangitutti heidät. Pois päästäkseen heidän tuli asettaa 30 panttivankia saksalaisille, jotka lähetettiin Saksaan "oppimaan saksalaisille tavoille". Vuonna 1201 Albert perusti Riian kaupungin sotilaalliseksi ja kaupalliseksi keskukseksi alueelle. Tämän jälkeen piispanistuin siirrettiin Ykskylästä Riikaan. Talvella 1202-1203 munkki Teoderik perusti järjestön nimeltä "Fratres militiae Christi", joka tuli tunnetuksi Kalparitaristona. Järjestö toimi Liivinmaan piispan alaisuudessa. Kristinuskoon kääntynyt ja saksalaisten kanssa ollut liiviläinen johtaja Kauppo teki matkan Roomaan paavin luokse vuonna 1202 ja palasi vuonna 1204. Tänä aikana hän oli menettänyt pakanallisten liiviläisten tuen. Liiviläiset kapinoivat Akon johdolla ja valloittivat Holmen saarilinnoituksen vuonna 1206, mutta Kauppoa tukeneet kristityt liiviläiset ja saksalaiset hyökkäsivät vielä samana vuonna linnaan ja surmasivat Akon. Tämän jälkeen liiviläiset oli alistettu lopullisesti.


title: Ristiretket Baltiaan

text: Liettualaiset olivat ahdistelleet saksalaisia jo heti näiden saavuttua Liivinmaalle. Saksalaiset saivat sodassa liettualaisia vastaan liittolaisekseen semgallit, joita liettualaiset olivat myös ahdistelleet. Näiden johtaja Vesthard oli ehdottanut liittoa saksalaisten kanssa, jotta he voisivat yhdessä tuhota tuolloin Liivinmaalla sotaretkellä olleen Žvelgaitisin liettualaisjoukot. Saksalaiset vaativat tapansa mukaan yhteistyön takaamiseksi semgalleilta panttivankeja. Tämän jälkeen semgallit ja saksalaiset tuhosivat liettualaisjoukon vuonna 1205 käydyssä Rodenpoisen taistelussa, tappaen myös Žvelgaitisin.Myöhemmin liettualaiset jatkoivat sotaretkiään käyttäen latgalliruhtinaskunta Gerziken aluetta tukialueenaan. Gerziken venäläinen ruhtinas Vselovod oli liettualaisen Daugerutisin tyttären kanssa naimisissa. Albert kävi sotaan Gerzikeä vastaan vuonna 1209, poltti Gerziken linnan ja otti ruhtinattaren vangiksi. Vselovod pakeni, mutta Albert tarjosi tälle mahdollisuutta asettua vasallikseen. Vselovod suostui sopimukseen ja sai alueensa takaisin, mutta Albert pakotti hänet luopumaan alueistaan vuonna 1214.


title: Ristiretket Baltiaan

text: 1200-luvun alussa myös Kuurinmaan baltit ja liiviläiset eli kuurit alkoivat hyökkäykset saksalaisia vastaan. Kuurit piirittivät Riikaa vuonna 1210 ja polttivat Väinäjoen suulla sijainneen luostarin vuonna 1228. Kalparitaristo teki vastahyökkäyksen talvella 1228–29, joka sattui olemaan myös paha nälkävuosi. Kuurilaiset suostuivat rauhansopimukseen, jonka mukaan heidän piti ottaa luokseen lähetyssaarnaajia ja luovuttaa 80 kiloa ruista auranalaa kohti. Vuonna 1230 kuurien kuningas Lammekinus, joka oli joidenkin tutkijoiden mukaan liiviläinen, tarjoutui ottamaan vastaan katolilaisen uskon, ehkä toivoen siten saavansa helpotusta nälänhätään. Balduin Alnalainen, joka oli väliaikaisesti Albertin seuraajana Riian arkkipiispana, suostuikin sopimukseen, mutta hänen välirikkonsa Kalparitariston kanssa johti ritariston hyökkäykseen Kuurinmaalle talvella vuonna 1231. Paavi asetti vuonna 1234 Vilhelm Modenalaisen epäsuosiossa olleen Balduinin tilalle. Kalparitariston hajottua tappiollisen Saulen taistelun jälkeen kuurilaiset kapinoivat ja surmasivat lähetyssaarnaajat. Tapahtuman jälkeen Saksalainen ritarikunta, johon Kalparitaristo sulautettiin, rakensi Kuldigaan linnan hallintoviranomaisten turvaksi. Ritarikunnan mestari Ditrich kokosi sotajoukon vuonna 1242 ja hyökkäsi Kuurinmaalle. Valloitus kesti kolme vuotta, kunnes kuurit suostuivat rauhaan vuonna 1245. Myöhemmin Kuurinmaakin jaettiin ritariston ja piispan kesken, mutta nyt 2/3 alueista meni ritarikunnalle ja 1/3 piispalle. Liiviläisten asuttama rannikkoalue päätyi pääosin piispalle. Kuurilaiset kapinoivat vielä vuonna 1260 mutta joutuivat antautumaan vuonna 1267.


title: Ristiretket Baltiaan

text: Samgallit, jotka olivat aiemmin olleet liitossa liettualaisia vastaan saksalaisten kanssa, julistautuivat riippumattomiksi 1230, mutta saksalaiset kukistivat heidät vuonna 1231. Semgallit irrottautuivat uudelleen saksalaisvallasta liettualaisten voitettua saksalaiset Skuodan taistelussa vuonna 1259. Semgallian itsenäisyys vakiintui Durben taistelun jälkeen vuonna 120, jossa liettualaisille kärsitty tappio heikensi Liivinmaan ritarikuntaa merkittävästi. Ritarikunnan onnistui kuitenkin koota voimansa ja he valloittivat semgallit ja perustivat heidän mailleen Mitaun linnan vuonna 1265/66 nykyiseen Jelgavan. Semgallit kapinoivat kuitenkin uudestaan liettualaisten tuella ja he voittivat saksalaiset Achensburgin linnan lähellä käydyssä taistelussa. Saksalaiset kukistivat semgallit lopullisesti vasta vuonna 1290, jolloin heitä johtanut Tervetenin ruhtinas Nameise ja suuri osa kaikista semgalleista pakenivat Liettuaan.


title: Ristiretket Baltiaan

text: Virolaisten vastaiset ristiretket alkoivat vuonna 1208, kun saksalaiset polttivat Ugandin maakunnassa sijainneen Otepään linnavuoren. Tämän jälkeen virolaiset tekivät kostoiskun Tolovan linnaa vastaan, mitä seurasi saksalaisten hyökkäys Sakalaan. Seurasi lyhyt aselepo, joka rikkoutui kun kalparitarit hyökkäsivät jälleen Ugandiin. Virolaiset voittivat saksalaiset Jumaran taistelussa vuonna 1210. Vuonna 1211 saksalaiset hyökkäsivät Läänemaan maakunnan Soontaganaan, mitä seurasi virolaisten kostoretki ja jälleen uusi saksalaisten retki Viroon Sakalan maakunnan Viljandin linnaa vastaan. Sakalalaiset lupasivat ottaa kasteen vastaan, mutta he kääntyivät pakanoiksi taas heti, kun saksalaiset lähtivät alueelta. Tämän jälkeen seurasi taas virolaisten kostoretket. Sakala ja Ugandi hyökkäsivät saksalaisten liittolaisia latgalleja vastaan. Läänemaa ja Saarenmaa hyökkäsivät liiviläisiä vastaan, mutta ne kärsivät tappion Turaidassa käydyssä taistelussa.


title: Ristiretket Baltiaan

text: Valdemar purjehti joukkoineen nykyisen Tallinnan alueelle vuonna 1219. Siellä hän tuhosi paikalla olleen virolaisen Lyndanise-nimisen tukikohdan ja voitti tämän jälkeen häntä vastaan hyökänneet virolaiset Lyndanisen taistelussa. Tanskalaiset perustivat tämän jälkeen paikalle Tallinnan. Taistelun seurauksena Rävälä jäi tanskalaisten haltuun. Saksalaiset alistivat Järvamaan ja solmivat rauhan Virumaan kanssa, joka luovutti heille panttivankeja. Tämän jälkeen alistettiin Harjumaa ja saarenmaalaiset voitettiin Läänemaalla käydyssä taistelussa. Tanskalaiset lähettivät Harjumaalle omia lähetyssaarnaajiaan saksalaisvalloituksesta huolimatta. Samoin meneteltiin Virumaalla. Tanskalaisten voittokulku kiinnitti Ruotsin huomion alueelle. Vuonna 1220 Ruotsin kuningas saapui Läänemaalle, valloitti Lihulan linnan ja aloitti oman kastetoimintansa alueella. Saarenmaalaiset kuitenkin hyökkäsivät Ruotsalaisia vastaan ja tuhosivat näiden joukot.


title: Ristiretket Baltiaan

text: Kesällä 1222 tanskalaiset alkoivat rakentaa linnaa Saarenmaalle yhdessä saksalaisten kanssa. Tämän tarkoituksena oli parantaa osapuolien tulehtuneita suhteita. Myöhemmin sovittiinkin, että Etelä-Viro jäisi Kalparitaristolle ja Pohjois- ja Länsi-Viro Tanskalle. Suunnitelmat muuttuivat kun Saarenmaalaiset piirittivät linnan ja valtasivat sen 1223. Alkoi virolaisten suuri kapina, minkä aikana saksalaiset ja tanskalaiset ajettiin pois kaikkialta Virosta Tallinnaa lukuun ottamatta. Kuitenkin jo samana vuonna saksalaiset saivat valloittamansa alueet takaisin lukuun ottamatta Ugandia, jonne Novgorod oli hyökännyt. Novgorodilaiset ja virolaiset voitettiin Tartossa käydyn taistelun jälkeen. Saarenmaan maakunta valloitettiin saksalaisten toimesta vuonna 1227. Näin viimeinenkin vapaa virolainen alue menetti itsenäisyytensä.


title: Amerikankillit

text:
Amerikankillit ("Fundulidae") on hammaskarppikalojen lahkon heimo, johon kuuluu viisi sukua ja 48 lajia.
Ne elävät Pohjois-Amerikassa Jukatanin niemimaalle asti, sekä Bermudan ja Kuuban saarilla. Amerikankillejä elää sekä makeassa että murtovedessä.


title: Petter Tande

text: Petter Laukslett Tande (s. 11. kesäkuuta 1985) on norjalainen yhdistetyn hiihtäjä. Tanden nykyinen seura on Byåsen IL. Hänen uransa suurin saavutus on yhdistetyn joukkuekilpailun maailmanmestaruus Oberstdorfissa 2005. Norjan joukkueeseen kuuluivat hänen lisäkseen Håvard Klemetsen, Magnus Moan ja Kristian Hammer. Samoissa kisoissa Tande oli lisäksi normaalimatkalla seitsemäs ja sprinttikilpailussa yhdeksäs.


title: Petter Tande

text: Tande sijoittui Torinon olympialaisissa 2006 normaalimatkalla neljänneksi ja sprintissä kuudenneksi. Sapporon MM-kisoissa 2007 hän kuului Norjan pronssijoukkueeseen Espen Rianin, Magnus Moanin ja Håvard Klemetsenin kanssa. Sprintissä hän oli kuudes. Liberecin MM-kilpailuissa 2009 hän sijoittui yhteislähtökilpailussa seitsemänneksi ja oli mukana joukkuekilpailussa pronssia saavuttaneessa joukkueessa. Vancouverin olympialaisissa 2010 hän oli suurmäen Gundersen-kilpailussa kuudes.


title: Petter Tande

text: Tande on voittanut urallaan kuusi maailmancupin osakilpailua.


title: Gaspard de la nuit

text: Gaspard de la nuit: Trois poèmes pour piano d’après Aloysius Bertrand eli Yön Gaspard: kolme runoelmaa pianolle Aloysius Bertrandin mukaan on Maurice Ravelin säveltämä triptyykki eli kolmiosainen pianosävellys, joka valmistui vuonna 1908. Teos perustuu Aloysius Bertrandin samannimiseen runokokoelmaan. Sävellyksen synkkyys ja äärimmäinen vaikeus ovat tehneet siitä tekijänsä sävellystuotannon tunnuskuvan. Teos kestää noin 25 minuuttia. Sen kantaesitti Ricardo Viñes 9. tammikuuta 1909.


title: Gaspard de la nuit

text: "Yön Gaspard: fantasia Rembrandtin ja Callot’n tyyliin" on kokoelma proosarunoja, jotka Aloysius Bertrand julkaisi vuonna 1842. Kirjailija luo keskiajasta pittoreskin ja fantastisen kuvan. Maurice Ravel sävelsi musiikin kokoelman kolmeen runoon. Säveltäjän valinta saattaa heijastella hänen tuonhetkistä mielentilaansa, sillä hänen erittäin sairaana ollut isänsä teki juuri kuolemaa.


title: Gaspard de la nuit

text: Sävellyksen osat ovat:


title: Gaspard de la nuit

text: "Ondine" muistuttaa hetkittäin Ravelin toista pianosävellystä "Jeux d’eau". Se loihtii esille värähtelevän vedellisen ilmapiirin, joka kutsuu ihmistä vierailulle veden valtakuntaan. Tarinassa lumoava seireeni kuuluu undiinien valtakunnan väestöön. Se on puoliksi enkeli ja puoliksi demoni ja on syntynyt saksalaisessa tarinaperinteessä, ja Grimmin veljekset kehittivät sitä edelleen.


title: Gaspard de la nuit

text: "Le Gibet’ssä" eli "Hirsipuussa" itsepintainen kelloaihe toistuu läpi kappaleen. Säveltäjä on merkinnyt esitysohjeeksi: "kiirehtimättä tai hidastamatta aina loppuun saakka". Tämä hypnoottiseksi todettu kohtaus kylpee kelmeässä kuunvalossa.


title: Gaspard de la nuit

text:
"Scarbo" on rytmiltään ja tempoltaan nopea ja triptyykin kappaleista vaikein.
Useat pianistit ovat levyttäneet "Gaspard de la nuit’n". Heistä ehkä tunnetuimpia ovat:


title: Banksiat

text: Banksiat ("Banksia") on proteakasvien ("Proteaceae") heimoon kuuluva australialainen kasvisuku. Siihen kuuluu noin 170 eri lajia puita ja pensaita. Suku on nimetty englantilaisen kasvitieteilijän Joseph Banksin mukaan.


title: Euroopankillit

text: Euroopankillit (Valenciidae) on hammaskarppikalojen lahkon heimo. Siihen kuuluu vain yksi suku ja sen kaksi lajia, espanjankilli ("Valencia hispanica") ja korfunkilli ("Valencia letourneuxi"), jotka molemmat ovat äärimmäisen uhanalaisia. Espanjankillin kanta oli vuonna 2006 pienentynyt yli 80 prosenttia edellisten kymmenen vuoden aikana. Euroopankillit elävät makeassa vedessä Välimeren ympäristössä.


title: Arthur Hiller

text: Arthur Hiller OC (22. marraskuuta 1923 Edmonton – 17. elokuuta 2016 Los Angeles, Kalifornia, Yhdysvallat) oli kanadalainen elokuvaohjaaja.


title: Arthur Hiller

text: Hiller valmistui Toronton yliopistosta ja aloitti show-uransa televisiossa 1950-luvulla. Hän alkoi menestyä elokuvien parissa jo "Nuoruuden huuman" ohjauksen jälkeen vuonna 1957. 1960-luvulta ovat muiden muassa sellaiset elokuvat kuin "Valkoisten hevosten ihme" (1963), "Sodassa ja rakkaudessa" (1964), "Rakas varkaani" (1966) ja "Taistelu Tobrukista" (1966).


title: Arthur Hiller

text: Vuonna 1970 ilmestynyt "Rakkaustarina" on Hillerin uran suurimpia menestyksiä: hänet palkittiin ohjauksestaan Golden Globella ja hän oli ehdolla myös Oscar-palkinnon saajaksi. Hillerin 1970-luvun muuhun tuotantoon kuuluvat esimerkiksi "Don Quijote – Mies La Manchasta" (1972), "W. C. Fields ja minä" (1976), "Hopeanuoli" (1976), "Yön siivet" (1979) ja "Älkää ampuko hammaslääkäriä" (1979). Hän voitti elokuvallaan "The Hospital" (1971) Berliinin elokuvajuhlien Hopeisen karhun.


title: Arthur Hiller

text: Hillerin myöhempiä elokuvia ovat muun muassa "Toivoton tapaus" (1984), "Muisti hukassa" (1990) ja "Kimppakyyti" (1996). Hän toimi vuosina 1989–1993 Directors Guild of American ja vuosina 1993–1997 Yhdysvaltain elokuva-akatemian puheenjohtajana. Hänet otettiin vuonna 2002 Canada’s Walk of Fameen, ja hänestä tehtiin vuonna 2006 Kanadan ritarikunnan "Officer". Vuoden 2001 Jean Hersholtin humanitaarinen palkinto myönnettiin Hillerille.


title: Arthur Hiller

text: Hiller oli 14. helmikuuta 1948 lähtien naimisissa Gwen Hillerin kanssa.


title: Walter Mirisch

text: Walter Mortimer Mirisch (s. 8. marraskuuta 1921, New York) on yhdysvaltalainen elokuvatuottaja, joka on vuonna 1957 perustamansa Mirisch Companyn johdossa ollut mukana työstämässä useita Hollywoodin ikimuistoisimmista elokuvista. Hän valmistui Wisconsin-Madisonin yliopistolta ja sai vuonna 1982 Jean Hersholtin humanitaarisen palkinnon.


title: Oberbaumbrücke

text: Oberbaumbrücke on silta Saksan pääkaupungissa Berliinissä. Se ylittää Spreejoen ja yhdistää Friedrichshainin ja Kreuzbergin alueet. Silta on kaksikerroksinen ja sitä käyttää sekä kevyt liikenne että Berliinin metro.


title: Oberbaumbrücke

text: Ensimmäinen paikalla kulkenut silta oli vuonna 1732 rakennettu puusilta. Sillalla sijaitsi tulliasema, ja yöaikaan sillalta lasketiin Spreejoen yli kulkeva puomi jokea pitkin tapahtuvan salakuljetuksen estämiseksi. Tästä tulee myös sillan nimi, joka tarkoittaa kirjaimellisesti ”yläpuomisiltaa”. Toinen tullisilta ja ”alapuomi” sijaitsivat silloisen kaupungin toisella puolella, nykyisen Kronprinzenbrücken paikalla lähellä valtiopäivätaloa.


title: Oberbaumbrücke

text: Nykyinen Oberbaumbrücke rakennettiin vuosina 1894–1896. Se edustaa pohjoissaksalaista tiiligotiikkaa, ja siihen kuuluu arkadeja, puolustuskäytäviä ja kaksi tornia. Suunnittelusta vastasi arkkitehti Otto Stahn (1859–1930). Vuonna 1902 siltaa alkoi käyttää myös metro.


title: Oberbaumbrücke

text: Wehrmacht räjäytti sillan keskiosan Adolf Hitlerin määräyksestä 23. huhtikuuta 1945 estääkseen puna-armeijaa käyttämästä sitä. Sodan jälkeen Berliini jaettiin neljään miehitysvyöhykkeeseen, jolloin Oberbaumbrücke jäi jokea pitkin kulkeneelle idän ja lännen rajalle. Se yhdisti Yhdysvaltain ja Neuvostoliiton vyöhykkeet toisiinsa. 1950-luvun keskivaiheille saakka jalankulkijat, moottoriajoneuvot ja raitiovaunut pääsivät kulkemaan sillan yli vaikeuksitta. Kun raja suljettiin Berliinin muurin rakentamisen myötä vuonna 1961, auto-, metro- ja raitiovaunuliikenne Oberbaumbrückella lakkasi. Vuodesta 1963 lähtien siltaa käytettiin länsiberliiniläisten jalankulkijoiden raja-asemana.


title: Oberbaumbrücke

text: Muurin murruttua vuonna 1989 ja Saksojen yhdistyttyä vuotta myöhemmin silta entisöitiin alkuperäiseen tyyliin lukuun ottamatta uutta, teräksistä keskiosaa, jonka suunnitteli espanjalainen arkkitehti Santiago Calatrava. Silta avattiin jalankulkijoille ja liikenteelle 9. marraskuuta 1994. Metroyhteys Warschauer Straßelle avattiin vuotta myöhemmin.


title: Oberbaumbrücke

text: Sillan Friedrichshainin puoleiseen päähän on entiselle teollisuusalueelle rakennettu Oberbaum City -niminen toimistokortteli.


title: Merkitys

text: Merkitys on sekä arkiajattelun että semiotiikan ja kielifilosofian käyttämä käsite.


title: Merkitys

text: Arkiajattelussa merkitys voi viitata jonkin asian "arvoon", "sisältöön", konkreettiseen tai abstraktimpaan viitattuun kohteeseen eli referenttiin, tai sanan merkitykseen, jota selitetään samaa tarkoittavien sanojen eli synonyymien ja toisinaan myös vastakohtien (antonyymit) sekä käyttöesimerkkien avulla. Jälkimmäisestä merkityksen lajista käytetään myös nimitystä "sanakirjamerkitys".


title: Merkitys

text: C. S. Peircen mukaan merkitys on ajatussisältö, joka on yhteydessä merkkiin. Gottlob Frege jakoi ilmauksen semanttisen sisällön mieleen ja merkitykseen ("Sinn und Bedeutung"). Ludwig Wittgensteinin mukaan merkitys on asioiden tila, jonka lause osoittaa. Sana merkitys symboloi kielen ja todellisuuden suhdetta toisiinsa. Sanojen merkitys saadaan selville kun tarkastellaan niiden käyttöä eri tilanteissa, eri kielipelien sääntöjen yhteydessä.


title: Lyttelton

text: Lyttelton (maoriksi "Ōhinehou") on pieni satamakaupunki Christchurchin vieressä Uudessa-Seelannissa. Se sijaitsee Banksin niemimaalla, Canterburyn hallintoalueella Eteläsaarella. Christchurhin ja Lytteltonin välillä kulkevat sekä maantie että rautatie. Vuoden 2013 väestönlaskennassa Lytteltonin asukasluku oli 2 859 henkeä.


title: Lyttelton

text: Lyttelton kuuluu Christchurchin kunnallishallintoalueeseen. Se liitettiin hallinnollisesti Christchurchiin vuonna 2006. Sitä ennen Lyttelton oli osa Banksin niemimaan piirikuntaa.


title: Sankt-Hedwigs-Kathedrale

text: Sankt-Hedwigs-Kathedrale on kirkkorakennus Bebelplatzilla Berliinissä, Saksan pääkaupungissa. Se on Berliinin roomalais-katolisen arkkihippakunnan katedraali.


title: Sankt-Hedwigs-Kathedrale

text: Katedraalin rakennutti Preussin kuningas Fredrik II Suuri. Sen rakennustyöt käynnistettiin vuonna 1747 ja ne saatiin päätökseen vuonna 1773. Suunnittelusta vastasi saksalainen arkkitehti Georg Wenzeslaus von Knobelsdorff. Katedraali nimettiin Sleesian suojeluspyhimyksen, pyhän Hedvigin mukaan. Toisen maailmansodan ilmapommituksissa katedraali tuhoutui lähes kokonaan vuonna 1943 – vain ulkoseinät jäivät pystyyn. Kirkko jälleenrakennettiin vuosina 1952–1963.


title: Jackson Kelly

text: Jackson Kelly on kitaravalmistaja Jacksonin valmistama explorer-tyyppinen sähkökitara. Sitä on käyttänyt muun muassa Megadethin entinen kitaristi Marty Friedman.


title: Jackson Kelly

text: Kitaran on suunnitellut Australialainen Heaven -yhtyeen kitaristi Kelly Bradford.


title: Jackson Kelly

text: Kellystä on myös tehty nelikielinen basso.


title: Richard von Weizsäcker

text: Richard Karl Freiherr von Weizsäcker (15. huhtikuuta 1920 Stuttgart – 31. tammikuuta 2015 Berliini) oli saksalainen kristillisdemokraattisen puolueen (CDU) poliitikko. Hän toimi Saksan liittopresidenttinä vuosina 1984–1994.


title: Richard von Weizsäcker

text: Weizsäckerin isä oli diplomaatti Ernst von Weizsäcker ja veli tiedemies Carl Friedrich von Weizsäcker. Hän asui isänsä työn vuoksi useita vuosia Sveitsissä ja Tanskassa. 17-vuotiaana hän muutti Britanniaan, missä hän opiskeli filosofiaa ja historiaa Oxfordin yliopiston Balliol Collegessa. Hänen isänsä oli alivaltiosihteerinä ulkoministeriössä ja toimi Joachim von Ribbentropin varamiehenä. Isä tuomittiin myöhemmin Nürnbergissä viiden vuoden vankeuteen.


title: Richard von Weizsäcker

text: Toisen maailmansodan alkaessa Weizsäcker oli 19-vuotias sotamies Gross Bornissa lähellä Puolan rajaa ja osallistui hyökkäykseen, minkä jälkeen hänet kuljetettiin välittömästi länsirintamalle. Weizsäcker haavoittui Itä-Preussissa vuonna 1945 ja palasi kotiinsa Stuttgartiin. Hän opiskeli oikeustiedettä ja avioitui vuonna 1953 Marianne von Kretschmannin kanssa. Parille syntyi neljä lasta.


title: Richard von Weizsäcker

text: Weizsäcker liittyi kristillisdemokraatteihin vuonna 1954 ja istui liittopäivillä vuosina 1969–1981, minkä jälkeen hän toimi vuoteen 1984 Länsi-Berliinin pormestarina. Vuonna 1990 hänelle myönnettiin myös Geuzen-mitali. Hän sai kunniatohtorin arvon muiden muassa Johns Hopkinsin yliopistosta vuonna 1993.


title: Georg Wenzeslaus von Knobelsdorff

text: Georg Wenzeslaus von Knobelsdorff (17. helmikuuta 1699 Crossen an der Oder - 16. syyskuuta 1753 Berliini) oli saksalainen arkkitehti, sotilas ja taidemaalari.


title: Georg Wenzeslaus von Knobelsdorff

text: Knobelsdorff jätti sotilasuransa kapteenina Preussin kuningaskunnan palveluksessa vuonna 1729 keskittyäkseen arkkitehtuuriin. Vuonna 1740 hän matkusti Pariisin ja Italian opiskelemaan kuningas Fredrik II Suuren tuella.


title: Georg Wenzeslaus von Knobelsdorff

text: Knobelsdorffiin arkkitehtina teki vaikutus ranskalainen barokkiklassismi ja palladiolainen arkkitehtuuri. Hän toimi pääarkkitehtina kuninkaallisten rakennusten suunnittelussa. Vuonna 1746 kuningas kuitenkin erotti hänet virastaan. Knobelsdorffin kesken jääneiden kuninkaallisten projektien loppuunviemisestä huolehti Johann Boumann.


title: Roman Herzog

text: Roman Herzog (5. huhtikuuta 1934 Landshut – 10. tammikuuta 2017 Jena) oli saksalainen Kristillisdemokraattisen puolueen poliitikko ja Saksan liittopresidentti (1994–1999). Hän oli koulutukseltaan juristi.


title: Roman Herzog

text: Herzogista tuli professori vuonna 1964. Hän opetti ensin vuoteen 1966 Münchenin yliopistossa, sen jälkeen Berliinin yliopistossa, jonka johdossa hän oli vuosina 1971–1972. Hänestä tuli vuonna 1980 parlamentin jäsen ja sisäministeri.


title: Roman Herzog

text: Herzog toimi vuodesta 1987 korkeimman perustuslaillisen tuomioistuin Bundesverfassungsgerichtin johtajana. Hän jäi kyseisestä virasta vasta noustessaan liittopresidentiksi vuonna 1994. Häntä seurasi Johannes Rau vuonna 1999.


title: Roman Herzog

text: Herzog oli vuodesta 1959 naimisissa Christiane o.s. Kraußin kanssa. Vaimo kuoli vuonna 2000, ja Herzog meni uusiin naimisiin Alexandra Freifrau von Berlichingenin kanssa. Hänet palkittiin Karlspreisilla vuonna 1997.


title: Ville Riippa

text: Ville Riippa on suomalainen muusikko ja tuottaja. Hän on työskennellyt muun muassa kosketinsoittajana, sessiomuusikkona, säveltäjänä ja tuottajana. Riippa on vaikuttanut muun muassa yhtyeissä Husky Rescue, Juha Tapio band ja Teddy Rok Seven. Hän on myös tehnyt kohtausmusiikin elokuvaan "Dark Floors – The Lordi Motion Picture" (2008). Tämän lisäksi Ville Riippa on tuottanut Juha Tapion menestyslevyt.


title: Isäntä soittaa hanuria

text: Isäntä soittaa hanuria on Matti Kassilan ohjaama suomalainen elokuva vuodelta 1949. Elokuva perustuu Tatu Pekkarisen näytelmään "Peräkylän profeetta" vuodelta 1934. Maalaisfarssiksi luonnehdittu elokuva on Kassilan esikoisohjaus.


title: Isäntä soittaa hanuria

text: Jatkuvat väärinkäsitykset vievät elokuvan huumoria absurdiin suuntaan. Kun tivoli poikkeaa maalaiskylään, se saa paikallisten ihmisten arkirutiinit sekaisin. Juoni rakentuu pääasiallisesti aiheutuneiden väärinkäsitysten ja musiikin varaan. Keskushahmona on nuori mies nimeltä Pelle. Häntä luullaan erehdyksessä sirkuspelleksi, mitä käsitystä tivolin väki piloillaan vahvistaa. Lopulta rovasti selvittää, että kyseessä on pitäjän uusi kanttori ja että Pelle on hänen oikea etunimensä, hän kun sattumalta on ruotsinkielinen.


title: Isäntä soittaa hanuria

text: Vanha komedienne Siiri Angerkoski loistaa pirttihirmuna, joka lopulta saa kuin saakin luovuttaa isännänvallan eli talon kaikki avaimet siihen asti nahjuksena pitämälleen ja yllättäen terästäytyneelle miehelleen, joka lopussa tokaisee iloisesti: ”Ja se on isäntä, joka tässä talossa hanuria soittaa!”


title: Isäntä soittaa hanuria

text: Kassila sai käsikirjoituksen tuottaja Toivo Särkältä, joka lausui: ”Tästä saatte nyt oman filmin, ottakaa tai jättäkää”. Särkkä oli seurannut Kassilan työskentelyä hänen toimiessaan apulaisohjaajana elokuvassa "Aaltoska orkaniseeraa". Ensi-ilta oli 19. elokuuta 1949 Helsingissä Rexissä ja Tuulensuussa ja eräillä muilla Suomen paikkakunnilla.


title: Isäntä soittaa hanuria

text: Aikakautensa farssielokuvien tapaan elokuva sai ensi-illan jälkeen lehdistössä murskakritiikin. Eugen Terttulan ("Suomen Sosialidemokraatti") mielestä elokuva oli skandaali, Olavi Veistäjä ("Aamulehti") toteaa, että ”käsikirjoitus on Tatu Pekkarisen ja jälki myös sen mukaista”, joskin ”yleisöllä on hauskaa”, ja ”onnellisia ne, jotka pystyvät tämänlaatuisesta ilottelusta nauttimaan, ja niitä näyttää olevan yllin kyllin!”


title: Isäntä soittaa hanuria

text: Televisioesitysten yhteydessä kansankomediaan suhtauduttiin lempeämmin. Kritiikissä muistutetaan, että Kassila sai valmiin käsikirjoituksen ja ohjeet kuvauspaikkoja myöten, ja hän teki ilmeisesti parhaansa. Kassilan myöhempiin ohjauksiin verrattuna elokuvaa pidetään vaatimattomana kansanfarssina. Elokuvan muistettavimmiksi näyttelijöiksi on nimetty nimihenkilöä esittävä Kalle Viherpuu ja leski-isäntä Ernesti Juntukaista näyttelevä Jalmari Rinnettä.


title: Demolition Records

text: Demolition Records on brittiläinen levy-yhtiö.


title: Walter Scheel

text: Walter Scheel (8. heinäkuuta 1919 Solingen – 24. elokuuta 2016) oli saksalainen Vapaan demokraattisen puolueen poliitikko ja entinen Saksan liittopresidentti (1974–1979).


title: Walter Scheel

text: Scheel palveli toisessa maailmansodassa ilmavoimissa. Hän aloitti ministerinuransa 1960-luvun alussa, ja hänestä tuli vuonna 1969 ulkoministeri ja varaliittokansleri. Willy Brandtin erottua 7. toukokuuta 1974 Scheel hyväksyi tilapäisesti liittokanslerin tehtävän; hän ehti olla virassa vain hieman yli viikon, sillä 16. toukokuuta hänen seuraajakseen astui Helmut Schmidt.


title: Walter Scheel

text: Scheeliä seurasi liittopresidenttinä vuonna 1979 Karl Carstens. Scheel oli vuosina 1969–1985 naimisissa Mildred Scheelin kanssa. Hänen avioliittonsa Barbara Wiesen kanssa alkoi vuonna 1988. Aviopari eli yhdessä Berliinissä.


title: Snapper Music

text: Snapper Music on vuonna 1996 perustettu brittiläinen levy-yhtiö. Yhtiön artisteja ovat olleet esimerkiksi Porcupine Tree, No-Man, Ozric Tentacles, Pink Floyd , Fish, W.A.S.P. ja Happy Mondays.


title: Chu

text: Chu oli muinainen valtio Kiinassa Zhou-dynastian aikana noin vuosina 1030 eaa. – 223 eaa. Sitä kutsuttiin myös nimillä Jing ja Jingchu. Valtion ensimmäinen pääkaupunki oli Danyang, joka sijaitsi lähellä nykyistä Xichuania. Myöhemmin pääkaupunki siirtyi Yingiin.


title: Chu

text: Chun alueelta Zaoyangista Keski-Kiinasta tehtyjen arkeologisten löytöjen perusteella valtakunta on ollut hyvin vauras, vauraampi kuin aiemmin on ajateltu. Ylimysten hautausmaalla on vainajien lisäksi kymmeniä hevosia vaunuineen.


title: Antony and the Johnsons

text: Antony and the Johnsons on yhdysvaltalainen kokeellista musiikkia esittävä yhtye. Se voitti arvostetun Mercury Prize -musiikkipalkinnon vuonna 2005. Lehdistö on maininnut Antonyn olevan osa New Weird America -liikettä.


title: Antony and the Johnsons

text: Yhtye on periaatteessa androgyynin laulajan Antony Hegartyn oma ilmaisukanava. Yksi teema yhtyeen musiikissa on henkilökohtainen transgender-näkökulma. Tämän huomaa esimerkiksi kappaleessa ”For Today I Am a Boy”, jossa nuori poika uneksii kasvavansa naiseksi.


title: Antony and the Johnsons

text: Brittiläinen kokeellista musiikkia tekevä Current 93:n David Tibet kuuli yhtyeen demon ja tarjoutui julkaisemaan Antonyn musiikkia Durtro-levy-yhtiönsä kautta. Debyyttialbumi "Antony and the Johnsons" ilmestyi vuonna 2000. Vuonna 2001 Antony julkaisi jatkoksi lyhyen EP-levyn, "I Fell in Love with a Dead Boy", joka sisältää nimikappaleen lisäksi coverin David Lynchin ja Angelo Badalamentin kappaleesta ”Mysteries of Love” sekä Current 93 -coverin ”Soft Black Stars”.


title: Antony and the Johnsons

text: Tuottaja Hal Willner kuuli EP:n ja soitti sen Lou Reedille, joka värväsi Antonyn mukaan kiertueelleen ja kahdelle albumilleen. Tätä kautta yhtye saavutti enemmän huomiota, ja kirjoitti sopimuksen yhdysvaltalaisen Secretly Canadian -levy-yhtiön kanssa. Se julkaisi toisen EP:n "The Lake", jolla Lou Reed vierailee yhdellä raidalla. Secretly Canadian julkaisi myös uudelleen Antony and the Johnsonsin debyyttialbumin Yhdysvalloissa laajemmalla levityksellä vuonna 2004.


title: Antony and the Johnsons

text: Antonyn toinen kokopitkä albumi, "I Am a Bird Now", sai ylistäviä arvosteluja ja huomattavasti enemmän huomiota valtavirrassa voitettuaan Mercury Prize -palkinnon vuoden 2005 parhaana albumina.


title: Antony and the Johnsons

text: Antony and the Johnsons on esiintynyt Suomessa neljästi: marraskuussa 2005 Tavastialla, kesäkuussa 2007 ja maaliskuussa 2009 Kulttuuritalolla. Konserttien liput myytiin nopeasti loppuun. Yhtye esiintyi myös Ilosaarirockissa vuonna 2012.


title: Turhan Bey

text: Turhan Gilbert Selahattin Sahultavy eli Turhan Bey (30. maaliskuuta 1922 Wien – 30. syyskuuta 2012 Wien) oli itävaltalainen näyttelijä, joka tuli tunnetuksi Hollywoodissa 1940-luvulla. Hänen isänsä Prens Lutfullah oli turkkilainen ja äitinsä tšekkiläinen.


title: Turhan Bey

text: Bey muutti Yhdysvaltoihin vuonna 1930 ja opiskeli Pasadena Playhousessa Kaliforniassa. Hänen ensimmäinen elokuvaesiintymisensä on vuodelta 1941.


title: Turhan Bey

text: Beyllä oli rooli muun muassa elokuvissa "Ali Baba ja 40 rosvoa" (1944), "Yö paratiisissa" (1946), "Aaveitten talo" (1948), "Casanovan seikkailut" (1948) ja "Laulu Intiasta" (1949). Hän oli usein María Montezin vastanäyttelijänä.


title: Turhan Bey

text: Beyn ura hiipui 1950-luvun alussa, mutta hän nautti pienen renessanssin 1990-luvulla. Hän esiintyi kahdessa "Babylon 5" -tieteissarjan jaksossa.


title: Termi

text: Termi voi tarkoittaa seuraavia:


title: Jääjättiläiset

text: Jääjättiläiset eli huurretursaat olivat skandinaavisessa mytologiassa yksi jättiläisten tyyppi. He polveutuivat Ymiristä, ensimmäisestä jättiläisestä, ja olivat jatkuvassa sodassa kadehtimiensa jumalten kanssa. Jääjättiläiset asuivat Jotunheimissa ja myöhemmissä taruissa myös Niflheimissa.


title: Lokomotiv Jaroslavl

text: HK Lokomotiv Jaroslavl on KHL-liigassa pelaava, vuonna 1949 perustettu venäläinen jääkiekkojoukkue Jaroslavlin kaupungista. Seuran nimi oli vuosina 1965–2000 Torpedo Jaroslavl ja sitä ennen sillä oli useita eri nimiä.


title: Lokomotiv Jaroslavl

text: Lokomotiv Jaroslavl aloitti perustamiskaudellaan 1949–1950 toimintansa Neuvostoliiton kolmannelta sarjatasolta Vtoraja Ligasta. 1980-luvulla seura nousi nimellä Torpedo Jaroslavl Pervaja Ligaan ja sieltä kaudeksi 1987–1988 maan pääsarjaan. 1990-luvun lopusta lähtien Lokomotiv on ollut Venäjän johtavia jääkiekkoseuroja. Sillä on Venäjän jääkiekkomestaruus vuosilta 1997, 2002 ja 2003.


title: Lokomotiv Jaroslavl

text: Suomalaisvalmentajille tietä KHL:ään raivannut Kari Heikkilä valmensi Lokomotivin Venäjän superliigan finaaliin 2008 ja KHL:n finaaliin 2009.


title: Lokomotiv Jaroslavl

text: 7. syyskuuta 2011 Jakovlev Jak-42 -tyypin lentokone, jonka kyydissä oli koko Lokomotiv Jaroslavlin joukkue, syöksyi maahan 15 kilometriä Jaroslavlin kaupungista itään. Onnettomuudessa kuoli välittömästi 43 henkilöä. Pelaajista vain Aleksandr Galimov ja lentokoneen miehistöstä Aleksandr Sizov selvisivät törmäyksestä. Viisi päivää onnettomuuden jälkeen Galimov kuoli saamiinsa vammoihin moskovalaisessa sairaalassa, joten onnettomuuden seurauksena kuoli 44 henkilöä. Sizov on siten ainoa turman jäljiltä elossa oleva henkilö.


title: Lokomotiv Jaroslavl

text: Kaudeksi 2012–2013 seura palasi pelaamaan KHL-liigaa. Joukkue hankki nimekkäitä uusia pelaajia riveihinsä, kuten kazakstanilaisen maalivahdin Vitali Kolesnikin ja venäläisen NHL-konkarin, hyökkääjä Viktor Kozlovin.


title: Paha henki

text: Paha henki on monimerkityksinen ilmaisu, joka yleensä tarkoittaa jonkinlaista ilkeää tai häiritsevää henkiolentoa.


title: Paha henki

text: Yleisesti ilmaisulla tarkoitetaan Saatanan lähettämiä aineettomia ja näkymättömiä apureita, joiden tehtävä on houkutella ihmiset lavealle tielle; erittäin tyypillinen ilmaisu tällaisesta oli 1980-luvun lopun Teiden ritarit -liikenneturvallisuuskampanjassa esiintynyt animoitu punainen pikkupiru, "Salamatkustaja", joka hyppäsi autoilijan olalle ja yllytti tätä kaahaamaan – ja onnistuessaan nauroi iljettävästi.


title: Paha henki

text: Harry Potter -tarinoissa paha henki on kummitusta aineellisempi henkiolento, joka etupäässä oleskelee kellareissa tai ullakoilla, missä se vaikeroi ja kolistelee putkia. Kuten näiden tarinoiden kummituksetkin, se on varsin vaaraton olento.


title: Bifrost

text: Bifrost oli skandinaavisessa mytologiassa sateenkaarisilta, joka johti Midgårdista Asgårdiin, jumalien valtakuntaan. Vain jumalat pystyivät kulkemaan sitä pitkin ja Heimdall-jumala vastasi sen vartioinnista.


title: Bifrost

text: Aasat olivat tehneet kolmivärisen sillan taikuudella, ja se oli erittäin vahva. Bifrostia kutsuttiin joskus myös nimellä "Asbru", millä viitattiin sen tekijöihin. Silta sortuu maailman loppuessa.


title: Toni Kirén

text: Toni Kirén (s. 18. kesäkuuta 1984 Lahti) on suomalainen jääkiekkopuolustaja, joka pelasi kaudella 2012–2013 Ruotsin I-divisioonan Kalix UHC:ssä. Hän pelannut SM-liigassa yhteensä 105 runkosarja- ja 12 playoff-ottelua tehden yhden ja keräten 28 jäähyminuuttia. Kirén on pelityyliltään peruspuolustaja. Hänen vahvuudet ovat hyökkäysten tukemisessa, pelinavaamisessa ja oman pään pelaamisessa.


title: Toni Kirén

text: Kirén on Kiekkoreippaan kasvatti. Hän pelasi juniorina myös Pelicansissa. Kirén teki liigadebyyttinsä Pelicansissa kaudella 2003–2004, jolloin hän sai tililleen 24 runkosarjaottelua. Kirén teki niissä liigauransa avausmaalin ja toistaiseksi ainoan tehopisteensä, joka syntyi 9. joulukuuta 2003 JYPiä vastaan. Hän pelasi yli puolet kaudesta vielä A-nuorissa ja kauden aikana Kirén pelasi myös neljä Mestis-ottelua alle 20-vuotiaiden maajoukkueessa ilman tehopisteitä. Hän teki huhtikuussa 2004 vuoden mittaisen jatkosopimuksen Pelicansin kanssa.


title: Toni Kirén

text: Kaudella 2004–2005 Kirén pelasi 11 SM-liigaottelua ilman tehopisteitä ja hänen kautensa kului taas suurimmaksi osaksi A-nuorissa. Kiréniltä jäi vakiopaikka Pelicansissa saavuttamatta ja hän siirtyi syyskuussa 2005 sarjatasoa alemmas Mestis-joukkue Järvenpään Haukkoihin. Sekä Haukkojen ja Kirénin kausi jäi pettymykseksi. Kirén teki Mestiksen jumbojoukkueessa 42 ottelussa tehot 2+3=5. Haukkojen edustusjoukkueen toiminta lakkautettiin kauden jälkeen, mutta Kirén jatkoi Mestis-uraansa nousijajoukkue Heinolan Kiekossa kaudella 2006–2007. Hän pelasi siellä onnistuneen kauden ja teki 44 ottelussa tehot 4+15=19, joilla Kirén oli joukkueen tehokkain puolustaja.


title: Toni Kirén

text: Toukokuussa 2007 Kirén teki sopimuksen Kajaanin Hokin kanssa, mutta hän harjoitteli kesän ja pelasi harjoituskauden Oulun Kärpissä joukkueen ja Hokin välisen yhteistyösopimuksen myötä. Kirén lunasti harjoituskauden hyvillä otteillaan 1+2-vuotisen sopimuksen Kärpistä kauden 2007–2008 kynnyksellä. Hän kuitenkin loukkasi kätensä runkosarjan toisessa ottelussa ja oli sivussa yli kuukauden. Hyvin pientä roolia Kärpissä pelannut Kirén haki kauden aikana pelituntumaa myös sarjatasoa alempaa Hokista, jossa hän pelasi viisi ottelua lainalla tammikuussa 2008. Kirén pelasi samassa kuussa myös kolmen ottelun lainalla Hämeenlinnan Pallokerhossa. Kauden aikana hän pelasi Kärpissä ja HPK:ssa yhteensä 34 runkosarjaottelua ilman tehopisteitä. Kevään 2008 pudotuspeleissä Kirén pelasi seitsemän ottelua ilman tehopisteitä ja hän voitti kauden päätteeksi Suomenmestaruuden.


title: Toni Kirén

text: Kirén jatkoi Kärpissä kaudella 2008–2009, mutta hänen roolinsa jäi edelleen pieneksi. Hän pelasi Kärpissä 17 runkosarjaottelua ilman tehopisteitä ja haki pelituntumaa Hokista yhteensä 11 ottelun verran. Kirén edusti Kärppiä myös yhden ottelun verran Champions Hockey Leaguessa. Siirtorajan kynnyksellä, helmikuussa 2009 hän siirtyi loppukaudeksi HPK:hon, jossa Kirén pelasi 11 runkosarja- ja kuusi playoff-ottelua ilman tehopisteitä.


title: Toni Kirén

text: Kaudeksi 2009–2010 Kirén siirtyi pelaamaan Mestistä KooKoohon. Hän voitti siellä Mestiksen pronssia keväällä 2010. Kesäkuussa Kirén palasi Ouluun ja siirtyi Mestiksen nousijajoukkue Kiekko-Laseriin. Hänestä tuli joukkueen kapteeni. Kirén teki Mestiksen runkosarjassa tehot 9+11=20, joilla hän oli Kiekko-Laserin tehokkain puolustaja. Kirén teki paluun Kärppiin 2. joulukuuta 2010, kun hän korvasi kuumeessa olleen Antti Ylösen. Yhteensä Kirén pelasi Kärpissä kahdeksan runkosarjaottelua ilman tehopisteitä. Toukokuussa 2011 hän teki vuoden mittaisen jatkosopimuksen Kiekko-Laserin kanssa. Joukkueen kausi Mestiksessä päättyi kuitenkin konkurssiin joulukuussa 2011. Kirén palasi pian tämän jälkeen loppukauden 2011–2012 kattavalla sopimuksella KooKoohon. Hän voitti kauden päätteeksi Mestis-pronssia.


title: Toni Kirén

text: Heinäkuussa 2012 Kirén teki vuoden mittaisen sopimuksen Ruotsin toiseksi korkeimman sarjatason, HockeyAllsvenskanin nousijajoukkue Asplöven HC:n kanssa. Lokakuussa hänen sopimuksensa kuitenkin purettiin. Kirén vietti loppukautensa Ruotsin I-divisioonan Kalix UHC:ssä.


title: Toni Kirén

text: Kirén on pelannut yhden poikien maaottelun.


title: Rien Poortvliet

text: Rien Poortvliet (7. elokuuta 1932 – 15. syyskuuta 1995) oli alankomaalainen piirtäjä ja maalari. Hänet tunnetaan erityisesti kuvituksista, joita hän teki useisiin kirjoihin. Osan kuvittamistaan kirjoista hän myös kirjoitti itse.


title: Rien Poortvliet

text: Poortvlietin kuvittamia kirjoja ovat muun muassa "Suuri tonttukirja", "Tonttujen kutsu", "Hau hau, oma koirani" ja "Nooan arkki". Osan kirjoistaan hän teki yhdessä kirjailija Wil Huygenin kanssa.


title: Dispersaali

text: Dispersaalilla eli levittäytymisellä tarkoitetaan ekologiassa yksilöiden siirtymistä niiden syntymä- tai lisääntymispaikasta toiseen paikkaan. Erotuksena migraatiosta dispersaali voi olla joko aktiivista tai passiivista ja termiä voidaan käyttää mistä tahansa eliöstä puhuttaessa, kun taas migraatiolla tarkoitetaan useimmiten eläinten aktiivista siirtymistä paikasta toiseen (dispersaalia käytetään toisinaan kuitenkin migraation synonyyminä). Dispersaali on yleensä joko jälkeläisten siirtymistä pois vanhempiensa luota tai yksilöiden siirtymistä lisääntymispaikasta toiseen. Dispersaalia lähellä oleva käsite on dispersio, jolla tarkoitetaan yksilöiden tilajakaumaa eli sitä, miten yksilöt ovat sijoittuneet toisiinsa nähden.


title: Dispersaali

text: Dispersaali voi olla joko passiivista tai aktiivista, joskin näiden kahden raja on joissakin tapauksissa häilyvä. Passiivista levittäytymistä on esimerkiksi tuulen, veden sekä muiden eliöiden avulla tapahtuva siirtyminen paikasta toiseen. Aktiivinen levittäytyminen edellyttää liikuntaelimiä.


title: Dispersaali

text: Eläinten dispersaali on tyypillisesti aktiivista, joskin jotkut eläimet, kuten sienieläimet, korallieläimet, sammaleläimet, vaippaeläimet, ja osterit kykenevät leviämään uusille alueille vain passiivisesti. Lisäksi monet loiset siirtyvät isäntäeliöiden mukana uusiin paikkoihin. Myös osa liikkumaan kykenevistä eläinlajeista levittäytyy paikasta toiseen passiivisesti. Esimerkiksi jotkut hämähäkkilajit kiipeävät korkealle paikalle, josta ne leviävät tuulen mukana uuteen paikkaan; tämä edustaa jonkinlaista aktiivisen ja passiivisen levittäytymisen välimuotoa.


title: Dispersaali

text: Kasvien ja muiden paikallaan pysyvien eliöiden dispersaali on passiivista. Joidenkin kasvien siemenet tai siitepöly leviävät tuulen tai veden mukana, toisten taas eläinten, kuten lintujen, hyönteisten tai lepakoiden kuljettamana. Tiettyjen kasvi- ja eläinlajien välille on kehittynyt koevoluution tuloksena voimakas mutualistinen suhde, jossa kasvi on riippuvainen pölyttäjästä ja pölyttäjä kasvin medestä.


title: Dispersaali

text: Dispersaali vaikuttaa populaatioihin monella tapaa, ja sillä on ekologisten vaikutusten lisäksi myös geneettisiä ja evolutiivisia vaikutuksia. Ekologisesti merkittävän prosessin siitä tekee muun muassa sen paikallista lajinsisäistä kilpailua vähentävä vaikutus; dispersaalin seurauksena paikallinen tiheys voi pienentyä. Dispersaali voi johtaa uusien alueiden asuttamiseen ja lajin levinneisyysalueen laajenemiseen. Tehokas dispersaalikyky on monesti yksilölle hyödyllinen ominaisuus. Toisinaan valinta kuitenkin suosii vähäistä dispersaalia, koska tutussa ympäristössä eläminen voi olla etu, sukulaisyksilöt saattavat tehdä yhteistyötä keskenään tai dispersoivat yksilöt saattavat kohdata muissa populaatioissa syrjintää.


title: Dispersaali

text: Dispersaalilla on vaikutusta myös populaation geneettiseen rakenteeseen. Dispersaalin ollessa vähäistä sisäsiittoisuus saattaa kasvaa populaatiossa, mikä ei tietenkään ole suotavaa. Sisäsiittoisuuden vähentämiseen saattaa kohdistua valintapaineita ja koska dispersaali vähentää sisäsiittoisuutta, sillä on myös evoluution kannalta merkitystä. Toisaalta populaatiot ovat usein sopeutuneet paikallisiin oloihin, jolloin lisääntyminen muihin populaatioihin kuuluvien ja hieman erilaisiin oloihin sopeutuneiden yksilöiden kanssa voi tuottaa huonommin ympäristöönsä sopeutuneita jälkeläisiä. Tällöin valintapaineet voivat kohdistua vähäiseen dispersaaliin.


title: Dispersaali

text: Yksilöiden levittäytyminen vaikuttaa niiden tilajakaumaan eli siihen, miten yksilöt ovat sijoittuneet elinympäristöönsä. Tilajakaumassa on erotettavissa kolme tyyppiä: "satunnainen", "tasainen" ja "aggregoitunut". Dispersiotyyppiä voidaan kuvata dispersioindeksillä, joka perustuu havaitun tilajakauman ja Poisson-jakauman vertailuun.


title: Dispersaali

text: Tilajakauma on satunnainen, jos se noudattaa Poisson-jakaumaa eli jos dispersioindeksin arvo on 1. Tällöin yksilöt ovat siis sijoittuneet ympäristöön satunnaisesti eli todennäköisyys sille, että tietyssä pisteessä on yksilö on sama alueen kaikille pisteille.


title: Dispersaali

text: Jos dispersioindeksin arvo on pienempi kuin 1, tilajakauma on tasainen. Tällainen tilajakauma syntyy, jos toisiaan erityisen lähellä olevat yksilöt kuolevat tai jos lajin yksilöillä on taipumus vältellä toisia yksilöitä; esimerkiksi reviirikäyttäytyminen johtaa usein tällaiseen jakaumaan.


title: Dispersaali

text: Tilajakauma on aggregoitunut, jos dispersioindeksin arvo on suurempi kuin 1. Aggregoitunut tilajakauma voi syntyä kahdella tavalla. Monilla lajeilla on tarkat elinympäristövaatimukset ja koska sopivia elinympäristöjä esiintyy usein vain laikkuina, yksilöt asettuvat ympäristöön ryhmittäin. Tällaisissa tilanteissa, jossa ympäristö aiheuttaa yksilöiden epätasaisen jakauman, puhutaan yleensä "laikuttaisuudesta", sillä aggregoituneisuus on eliöiden ominaisuus. Tiettyjen lajien taipumus elää laumassa tai parvessa johtaa aggregoituneen tilajakauman syntyyn.


title: Yöjuttu (lehti)

text: Yöjuttu (saks. "Geisterjäger John Sinclair") on saksalainen kauhulukemisto, jota on kirjoittanut "Helmut Rellergerd" salanimellä Jason Dark, paremmin Jerry Cottonin tekijänä tunnettu kirjoittaja. Lehteä ilmestyi Suomessa 1982-1993 ja yksi numero vuonna 2002.


title: Yöjuttu (lehti)

text: Lehdessä seikkailee Scotland Yardin ylitarkastaja, "haamuetsivä" (saks. Geisterjäger) John Sinclair ystäviensä Sukon, Will Mallmannin ja Bill Conollyn kanssa. Lehden keskeisinä teemoina ovat oudot ja yliluonnolliset olennot ja mysteerit. John Sinclair taistelee lukuisia kauhu- ja fantasiagenren olentoja vastaan - esimerkiksi demonit, ghoulit, zombiet, ihmissudet ja vampyyrit. Uransa aikana hän on myös taistellut useita päävastustajiaan vastaan:Sarjassa on todellisten tapahtumapaikkojen (Skotlanti, Englanti jne.) lukuisia paralleelimaailmoja. Tällaisia ovat esimerkiksi Aibon, Atlantis, Maagikkojen planeetta, Avalon ja Vampyyrimaailma. Aibon on seka druidien paratiisi että kiirastuli. Siellä on niin hyvä kuin pahakin puoli. Pahaa puolta hallitsee Guywano-druidi. Hyvässä sen sijaan asuu Sinclairin ystävä Punainen Ryan. Aibonissa on lisäksi Ajan pyörä, jota harmaat miehet varitoivat. Atlantis on mereen vajonnut manner. Musta kuolema toimi siellä. Maagikoiden planeetta kiersi Atlantiksen mannerta ja tuhosi sen syöksyessään siihen. Siellä on myös Helvetin suot, jossa Musta kuolema syntyi. Kultainen pistooli on myös Atlantiksesta. Avalon on kuningas Arthur -legendojen tarunhohtoinen saari - Musta graali on myös täällä. Vampyyrimaailma oli Luciferin lahja Dracula II:lle. Musta kuolema valloitti tämän maailman ja yritti herättää Atlantiksen jälleen henkiin. Hänen kuolemansa jälkeen Vampyyrimaailma oli kuitenkin jälleen Dracula II:n hallussa.


title: Yöjuttu (lehti)

text: Sinclairin vahvin ase on hänen hopeinen ristinsä. Hän on ristin perillinen ja siten valon poika, jonka tehtävänä on taistella pimeyden voimia vastaan. Hän sai tämän tehtävän Vera Mönössy -nimiseltä mustalaisnaiselta, jonka hän pelasti mukiloinnilta. Profeetta Hesekiel takoi ristin Babylonin vankeudessa. John aktivoi sen huutamalla ääneen neljän arkkienkelin nimet. Arkkienkelit ovat vihkineet ristin ja heidän nimikirjaimensa ovat ristissä: Mikael, Gabriel, Rafael ja Uriel. Ristin voi myös aktivoida latinankielisellä lauseella "Terra pestem teneto – Salus hic maneto!"


title: Yöjuttu (lehti)

text: Toinen erittäin vahva Sinclairin ase on Hopeinen bumerangi. Se oli tehty "Pahojen unien kirjan" viimeisistä sivuista. Bumerangilla Sinclair tuhosi ensimmäisen päävastustajansa Mustan kuoleman - myöhemmin myös lukuisia muita vastustajiaan. Se oli välillä Tohtori Kuoleman hallussa, joka sen avulla katkaisi Paholaisen tyttären Asmodinan pään. Sinclairin muita aseita ovat hopealuodeilla ladattu Beretta (92FS-malli) ja hopeinen tikari. Vihkivedellä käsitellyt hopealuodit valaa skotlantilaisen luostarin munkkiseppä. Sinclairilla on aseeseensa luonnollisesti myös tavallisia lyijyluoteja joskin niitä tarvitaan hyvin harvoin, lähinnä pimeän voimien kanssa liittoutuneita mutta vielä varsinaista tartuntaa saamatta jääneitä mafiagangstereita vastaan.


title: Yöjuttu (lehti)

text: Sinclairilla on myös vihkivedellä pyhitetty hopeinen tikari, jonka pelkkä kosketuskin on miltei tappava pimeyden olennoille.


title: Yöjuttu (lehti)

text: Sukolla on mustamaaginen demoniruoska ja valkomaaginen Buddhan sauva. Demoniruoska on valmistettu Nyrana-demonin ihosta ja sen kolme nahkasiimaa kiertyvät vastustajan ympärille ja tappavat hänet. Buddhan sauvan avulla sen kantaja voi pysäyttää ajan 5. sekunniksi lausumalla sanan "Topar". Vaikutuksen aikana ei kuitenkaan saa tappaa ketään - ihmistä, eläintä tai demonia - koska sauva silloin menettäisi tehonsa.


title: Yöjuttu (lehti)

text: Johnin ystävällä Bill Conollylla on mustamaaginen kultainen pistooli. Se on peräisin Atlantiksesta ja ampuu limaa, joka ympäröi vastustajan ja hävittää tämän. Tällä aseella Sinclairin onnistui tuhota Musta kuolema tämän paluun jälkeen.


title: Yöjuttu (lehti)

text: Aiemmin Bill Connolly suosi myös mustamaagista demonipyöveli Desteron miekkaa. Miekka kuitenkin tuhoutui hopeabumerangin osumasta: nelikätinen paholainen eli Apinapiru sieppasi bumerangin kesken heiton ja aikoi tappaa Sinclairin sillä - mutta Bill pysäytti heiton miekalla, joka mustamaagisena esineenä tuhoutui bumerangin osumasta. Lisäajan turvin Suko sai kuitenkin tilaisuuden ja hänen demoniruoskansa teki Apinapirusta riekaleita.


title: Yöjuttu (lehti)

text: Sarjassa esiintyy jatkuvasti maagisia aseita ja esineitä. "Pahojen unien kirja“ sisältää Helvetin salaisuudet ja sen viimeisistä sivuista muodostettiin hopeinen bumerangi. Hyvyyden ja pahuuden kuutiot ovat vahvoja aseita, jotka pystyvät kumoamaan toistensa vaikutuksen. Ne ovat Kummituksen ja temppeliherrain johtajan Godwin de Salierin hallussa. Musta graal on tärkeä ja se on Avalonissa. John Sinclair käyttää myös pentagrammia suojautuakseen henkiä vastaan. "Gnostinen jalokivi", oli myös tärkeä amuletti, joka pystyi tuhoamaan alempia demoneja. Koska jalokiven magia ei ollut yhteensopiva hopeisen ristin kanssa, se tuhoutui jouduttaan vahingossa kosketuksiin sen kanssa.


title: Yöjuttu (lehti)

text: Nyrana-demonilta saatiin mustamaaginen keihäs, joka sittemmin oli Myxin-velhon pääase.


title: Yöjuttu (lehti)

text:
Ehkä salaperäisin kaikista oli Onnettomuuden kuutio, jota käytti pääasiassa Solo Morasso. Sen avulla hän pystyi siirtymään paikasta toiseen, luomaan pirullista kudokset hajottavaa kuolemansumua sekä kutsumaan paikalle muiden ulottuvuuksien olentoja, kuten Nadine Bergerin surmaksi koituneen Murhahirviön.
Kuutio oli hetkittäin Sinclairin hallussa, mutta sen lopullinen kohtalo on epäselvä.


title: Yöjuttu (lehti)

text: Joskus harvoin on käytetty myös kertakäyttöisiä aseita: esimerkiksi "Luurankolaiva" tuhottiin vihkivedellä käsitellyllä räjähteellä.


title: Yöjuttu (lehti)

text: Tony Ballard -tarinat on kirjoittanut A. F. Morland, kaikki muut ovat Jason Darkin (=Helmut Rellegerd) käsialaa. Lehdissä julkaistiin myös lukijoiden piirustuksia ja lyhyitä kauhunovelleja.


title: Yöjuttu (lehti)

text: Yöjuttu-taskukirjat ovat samanmittaisia kuin lehdissä julkaistut tarinat; väljällä fontilla ja asettelulla ne on saatu taskukirjamuotoon sopivaksi.


title: Atte Ohtamaa

text: Atte Petteri Ohtamaa (s. 6. marraskuuta 1987 Nivala) on suomalainen jääkiekkoilija. Hän on pelipaikaltaan puolustaja ja edustaa tällä hetkellä Sm-liiga-seura Oulun Kärppiä. Ohtamaa on kaudesta 2018 - 2019 alkaen uusi Kärppien kapteeni.


title: Atte Ohtamaa

text: Ohtamaa on Nivala Cowboysin kasvatti. Hän on edustanut urallaan Kajaanin Hokkia Mestiksessä ja Jääkiekon SM-liigassa Oulun Kärppiä, jossa hän voitti Suomen mestaruuden kahdesti ennen siirtymistään KHL:ään.


title: Atte Ohtamaa

text: Suomen jääkiekkomaajoukkuetta Ohtamaa on edustanut vuosien 2014, 2015, 2016 ja 2017 MM-kilpailuissa, sekä 2018 Olympialaisissa.


title: Atte Ohtamaa

text: Ohtamaa on Nivala Cowboysin kasvatti. Hän siirtyi Kärppiin B-juniori-ikäisenä. Keväällä 2006 A-nuorten SM-hopeaa voittanut Ohtamaa teki kolmivuotisen liigasopimuksen Kärppien kanssa jo kaudeksi 2006–2007. Hän ei tuolloin kuitenkaan tehnyt vielä SM-liigadebyyttiään, mutta Ohtamaa pelasi ensimmäiset miesten pelinsä Mestiksessä alle 20-vuotiaiden maajoukkueen riveissä, jossa hän pelasi kolme ottelua. Ohtamaa pelasi lähes koko kauden Kärppien A-nuorissa, joissa hän oli tehoilla 7+22=29 joukkueen tehokkain puolustaja sekä A-nuorten puolustajien pistepörssin viides. Ohtamaa oli myös Kärppien sisäisen pistepörssin toinen Iiro Memosen jälkeen.


title: Atte Ohtamaa

text: Toukokuussa 2007 Ohtamaa siirtyi alustavasti Mestis-joukkue Kajaanin Hokin vahvuuteen. Hän teki elokuussa toistaiseksi voimassa olleen sopimuksen joukkueen kanssa. Syyskuussa 2007 Ohtamaa sai kutsun Kärppien SM-liigajoukkueeseen joukkueen kärsittyä puolustajapulasta. Kärppien puolustuksesta puuttuivat Antti Ylönen, Toni Kirén sekä pelikiellossa ollut Jere Karalahti. Ohtamaa debytoi liigassa 18. syyskuuta 2007 vierasottelussa Porin Ässiä vastaan. Hän pelasi kauden 2007–2008 aikana yhteensä kymmenen runkosarjaottelua, joissa Ohtamaa teki yhden maalin. Hänen ensimmäinen liigamaalinsä syntyi 1. marraskuuta 2007 vierasottelussa Kalevan Palloa vastaan.


title: Atte Ohtamaa

text: Ohtamaa palasi kahden Kärpissä vietetyn viikon jälkeen Hokkiin lokakuussa 2007. Hän suoritti Kajaanissa varusmiespalvelustaan. Ohtamaa palasi taas lokakuun puolessa välissä Kärppiin, jonka A-nuoria hän vahvisti. Hän palasi kuukautta myöhemmin taas Hokkiin korvaamaan loukkaantunutta Simo Pulkkia joulutaukoon asti kestävällä sopimuksella. Vähän ennen lainasopimuksen loppua Ohtamaa palasi loppukaudeksi Kärppiin. Hän pelasi kymmenen runkosarjaottelun lisäksi myös yhden playoff-ottelun, joka oikeutti hänet voittamaan Suomenmestaruuden keväällä 2008.


title: Atte Ohtamaa

text: Ohtamaa murtautui Kärppien kokoonpanoon kaudella 2008–2009. Tulokaskausi toi hänelle 48 ottelussa tehot 0+2=2. Joulukuussa 2008 Ohtamaa teki Kärppien kanssa jatkosopimuksen kevääseen 2012 saakka. Hän voitti keväällä 2009 SM-hopeaa. Heinäkuussa 2010 Ohtamaa kävi NHL-seura Chicago Blackhawksin nuorten pelaajien leirillä. Tilanteesta erikoisen teki se, että häntä ei ikinä varattu NHL:ään. Ohtamaa teki kaudella 2011–2012 läpimurtonsa SM-liigassa Hän joutui helmikuussa 2012 kuitenkin kuukaudeksi sivuun kämmenluun murtuman takia. Joulukuussa 2011 Ohtamaa teki kaksivuotisen jatkosopimuksen Kärppien kanssa.